

**Anul 2024 – numărul 26**

**24 – 28 iunie**

******

***Din conținutul acestui număr*:**

[Selecție de Acte normative apărute în Monitorul Oficial al României în perioada 25 – 28 iunie, 2024 3](#_Toc170713784)

[Comunicate de presă / Știri ale Guvernului României 6](#_Toc170713785)

[Mesajul prim-ministrului Marcel Ciolacu cu ocazia Zilei Drapelului Național 6](#_Toc170713786)

[Informaţie Europeană 7](#_Toc170713787)

[NOUTĂȚI – Informații UTILE 7](#_Toc170713788)

[PTJ: Fișele de proiect pot fi depuse în cadrul platformei „Tehnologii strategice pentru Europa” – STEP 7](#_Toc170713789)

[Sprijin în pregătirea și implementarea proiectelor europene, pentru autoritățile publice din Regiunea Vest 8](#_Toc170713790)

[ADRVest: Alături de primăriile de municipii și orașe, pentru pregătirea viitoarelor proiectele de revitalizare și regenerare urbană 8](#_Toc170713791)

[România atinge încă două ținte din Foaia de Parcurs către aderarea la OCDE 9](#_Toc170713792)

[Peste 200 de milioane de lei, pentru noi proiecte finanțate prin Programul Național de Investiții ”Anghel Saligny” în 12 județe 10](#_Toc170713793)

[Programul Sănătate: Răspunsurile la observațiile, propunerile și întrebările privind Ghidul Solicitantului „Investiții de tipul înființare/renovare/ dotare cabinete de asistență medicală stomatologică care să furnizeze servicii copiilor, inclusiv copiilor cu nevoi speciale în ambulatoriile integrate spitalelor de pediatrie sau ambulatoriile spitalelor publice care au secții de pediatrie” 10](#_Toc170713794)

[Plăți de peste 109,9 milioane lei (22,1 milioane euro) pentru Campania 2023 11](#_Toc170713795)

[Plăți de peste 166,9 milioane lei (33,8 milioane euro) pentru sectorul vie-vin 11](#_Toc170713796)

[Plăți de peste 11,2 milioane lei (2,2 milioane euro) pentru măsuri de piață 11](#_Toc170713797)

[Publicare formulare de plată DR30 12](#_Toc170713798)

[Programul Sănătate: Răspunsurile la observațiile, propunerile și întrebările privind Ghidul Solicitantului „Creșterea capacității de a furniza servicii privind diagnosticul, monitorizarea și/sau tratamentul pacienților critici copii și nou-născuți prin dezvoltarea de instrumente și formarea personalului medical” 12](#_Toc170713799)

[Programul Sănătate: Răspunsurile la observațiile, propunerile și întrebările privind Ghidul Solicitantului „Investiții în infrastructura publică a ambulatoriilor unităților sanitare/structurilor sanitare publice – dotare” 12](#_Toc170713800)

[Consultări Publice 12](#_Toc170713801)

[Ghid în consultare publică: Apel de selecție a beneficiarilor de servicii suport pentru digitalizare, destinat IMM-urilor prin intermediul EDIH DIGIVEST 12](#_Toc170713802)

[Prelungire perioadă consultări proiecte ROFUIP & Statutul elevului 13](#_Toc170713803)

[Consultare publică, PoIDS: Ghidul Solicitantului Condiții Specifice pentru transmiterea prin sistemul MySMIS2021+ a proiectelor etapizate în cadrul P06. Servicii de suport pentru persoane vârstnice 13](#_Toc170713804)

[Consultare publică, PEO: Ghidul Solicitantului Crearea unui SPO modern, flexibil, adaptat contextului socio-economic, accesibil și vizibil pentru viitor 14](#_Toc170713805)

[PNRR 14](#_Toc170713806)

[PNRR: Instrucțiunea nr. 14 privind transmiterea Declarației de conformitate pentru sumele utilizate aferente asistenței financiare nerambursabile 14](#_Toc170713807)

[PNRR: Calendarul apelurilor actualizat la data de 19.06.2024 14](#_Toc170713808)

[PNRR: A fost actualizat Ghidul „Promovarea celor 12 rute turistice/culturale, modernizarea /reabilitarea siturilor turistice” 14](#_Toc170713809)

[Apeluri – Finanțări 15](#_Toc170713810)

[Ministerul Educației: Deschidem procesul de depunere a cererilor de finanțare pentru PNRAS (Programul Național de Reducere a Abandonului Școlar) - Runda a II-a (seria a III-a) 15](#_Toc170713811)

[Programul Sănătate: actualizează Ghidul Solicitantului „Investiții în infrastructura laboratoarelor de microbiologie din cadrul unităților sanitare publice” 16](#_Toc170713812)

[Programul Asistență Tehnică: actualizează Ghidul Solicitantului Condiţii specifice de accesare a fondurilor din Programul Asistenţă Tehnică 2021-2027 P2- Îmbunătățirea capacității de gestionare și implementare şi asigurarea transparenţei fondurilor FEDR, FC, FSE+, FTJ – Sprijin pentru implementarea Strategiilor ITI prevăzute în cadrul Acordului de Parteneriat 16](#_Toc170713813)

[APIA primește Cereri de plată pentru intervenţiile aferente sectorului apicol 2024 16](#_Toc170713814)

[Informare referitoare la P 4.1.1 „Achiziții simple de utilaje” 17](#_Toc170713815)

[Programul Sănătate: Lista finală a proiectelor aprobate în etapa de evaluare tehnico-financiară pentru apelul „Investiții în infrastructura publică a ambulatoriilor sprijinite prin POR 2014-2020 – operațiuni etapizate” 18](#_Toc170713816)

[PEO informează solicitanții că începând cu data de 26.06.2024 vor primi, prin sistemul informatic MySMIS 2021+, solicitări de clarificări aferente etapei de evaluare tehnică și financiară calitativă pentru proiectele depuse în cadrul apelurilor „Promovarea dezvoltării programelor de studii terțiare de înaltă calitate, flexibilitate și corelate cu cerințele pieței muncii – Stagii Studenți” 18](#_Toc170713817)

[PEO informează solicitanții că începând cu data de 26.06.2024 vor primi, prin sistemul informatic MySMIS 2021+, solicitări de clarificări aferente etapei de evaluare tehnică și financiară calitativă pentru proiectele epuse în cadrul apelurilor „Ține pasul” 18](#_Toc170713818)

[Din Actualitatea Europeană 19](#_Toc170713819)

[Comisia deschide înscrierile pentru Premiul „Access City” 2025 19](#_Toc170713820)

[S-au deschis înscrierile la ediția din 2025 a Premiului european pentru femeile inovatoare 19](#_Toc170713821)

[Comisia lansează o consultare a părților interesate cu privire la programul „Europa digitală” 20](#_Toc170713822)

[Raportul de convergență evaluează progresele înregistrate de statele membre în direcția aderării la zona euro 20](#_Toc170713823)

[Comisia trimite constatări preliminare către Apple și deschide o anchetă suplimentară pentru neconformitate împotriva Apple 22](#_Toc170713824)

[UE adoptă cel de al 14-lea pachet de sancțiuni împotriva Rusiei pentru continuarea războiului ilegal împotriva Ucrainei 24](#_Toc170713825)

[Comisia avansează în ceea ce privește ridicarea suspendării plăților în valoare de 37,2 milioane EUR pentru România în cadrul Mecanismului de redresare și reziliență. 26](#_Toc170713826)

[UE investește aproape 3 miliarde EUR din veniturile provenite din comercializarea certificatelor de emisii pentru sisteme energetice mai curate în zece țări ale UE 27](#_Toc170713827)

[Instrumentul european pentru pace: Consiliul adoptă pentru prima dată o măsură de asistență în sprijinul forțelor de apărare ale Kenyei 27](#_Toc170713828)

[Copiii și conflictele armate: Consiliul actualizează orientările UE și aprobă concluzii 28](#_Toc170713829)

[Consiliul aprobă concluzii privind evaluarea la jumătatea perioadei a instrumentului de finanțare externă IVCDCI – Europa globală 29](#_Toc170713830)

[Atacuri cibernetice: șase persoane adăugate pe lista de sancțiuni a UE pentru activități cibernetice răuvoitoare împotriva statelor membre ale UE și a Ucrainei 30](#_Toc170713831)

[Cea de a 79-a Adunare Generală a ONU: Consiliul aprobă concluzii cu privire la prioritățile UE 32](#_Toc170713832)

[Consiliul dă undă verde acordurilor privind mecanismul financiar al SEE și cel norvegian pentru perioada 2021-2028 32](#_Toc170713833)

[Infrastructura critică: un plan de acțiune pentru protejarea cetățenilor UE și a pieței interne 34](#_Toc170713834)

[Refugiații ucraineni: Consiliul prelungește protecția temporară până în martie 2026 35](#_Toc170713835)

[UE deschide negocieri de aderare cu Republica Moldova 36](#_Toc170713836)

[Bunăstarea pisicilor și a câinilor: Consiliul pregătește terenul pentru prima lege de acest tip adoptată vreodată la nivelul UE 37](#_Toc170713837)

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României  
în perioada  25 – 28 iunie, 2024

**Monitorul Oficial, Partea I, nr. 583/ 25 Iunie 2024**

* Nr. **683** / **21 Iunie 2024**, Guvernul României - Hotărâre privind modificarea Hotărârii Guvernului nr. 906/2020 pentru punerea în aplicare a unor prevederi ale Ordonanței de urgență a Guvernului nr. 57/2019 privind Codul administrativ.
* Nr. **684** / **21 Iunie 2024**, Guvernul României - Hotărâre pentru modificarea Hotărârii Guvernului nr. 785/2022 privind organizarea și funcționarea Agenției Naționale a Funcționarilor Publici.

**Monitorul Oficial, Partea I, nr. 584/ 25 Iunie 2024**

* Nr. **4725** / **17 Iunie 2024**, Ministerul Educației - Ordin privind aprobarea Listei nominale a beneficiarilor Legii nr. 269/2004 privind acordarea unui ajutor financiar în vederea stimulării achiziționării de calculatoare și venitul maxim brut lunar pe membru de familie pentru care se acordă ajutorul financiar, pentru anul 2024.

**Monitorul Oficial, Partea I, nr. 587/ 25 Iunie 2024**

* Nr. **3684** / **27 Decembrie 2023**, Ministerul Culturii - Ordin privind clasarea imobilului Rotonda de la Orăștie, municipiul Orăștie, Strada Cetății nr. Fn, județul Hunedoara, în Lista monumentelor istorice, în categoria m - monument, II - arhitectură, A - monument de importanță națională.
* Nr. **2976** / **18 Iunie 2024**, Ministerul Culturii - Ordin pentru acreditarea Colecției publice „Zestrea Apusenilor“, cu sediul în localitatea Vața de Jos, județul Hunedoara.

**Monitorul Oficial, Partea I, nr. 588/ 25 Iunie 2024**

* Nr. **196** / **21 Iunie 2024**, Parlamentul României - Lege privind aprobarea Ordonanței de urgență a Guvernului nr. 117/2022 pentru modificarea și completarea Legii concediului paternal nr. 210/1999.
* Nr. **197** / **21 Iunie 2024**, Parlamentul României - Lege pentru aprobarea Ordonanței de urgență a Guvernului nr. 11/2024 privind gestionarea financiară a alocărilor din Fondul european pentru afaceri maritime, pescuit și acvacultură aferente politicii comune de pescuit și politicii maritime integrate la nivelul Uniunii Europene, precum și a fondurilor alocate de la bugetul de stat pentru perioada de programare 2021-2027.
* Nr. **198** / **21 Iunie 2024**, Parlamentul României - Lege pentru aprobarea Ordonanței de urgență a Guvernului nr. 74/2022 privind acordarea unui ajutor financiar pensionarilor sistemului public de pensii, ai sistemului pensiilor militare de stat, precum și beneficiarilor de drepturi prevăzute de legi cu caracter special, în luna iulie 2022.
* Nr. **199** / **21 Iunie 2024**, Parlamentul României - Lege privind aprobarea Ordonanței de urgență a Guvernului nr. 125/2023 pentru completarea art. 13 din Legea nr. 195/2018 privind aprobarea Programului de susținere a crescătorilor de suine pentru activitatea de reproducție, precum și a art. 12 din Legea nr. 227/2018 privind aprobarea Programului de susținere pentru activitatea de reproducție, incubație și de creștere în sectorul avicol.
* Nr. **685** / **21 Iunie 2024**, Guvernul României - Hotărâre privind modificarea și completarea Hotărârii Guvernului nr. 421/2018 pentru instituirea unei scheme de ajutor de stat privind sprijinirea producției de opere audiovizuale pe teritoriul României.

**Monitorul Oficial, Partea I, nr. 589/ 25 Iunie 2024**

* Nr. **72** / **21 Iunie 2024**, Guvernul României - Ordonanță de urgență pentru autorizarea Ministerului Afacerilor Interne, prin Direcția Generală Permise de Conducere și Înmatriculări, a Serviciului Român de Informații și a Consiliului Superior al Magistraturii să achiziționeze autovehicule necesare desfășurării activităților structurilor din cadrul acestora.
* Nr. **73** / **21 Iunie 2024**, Guvernul României - Ordonanță de urgență pentru modificarea Ordonanței de urgență a Guvernului nr. 57/2019 privind Codul administrativ, precum și pentru completarea art. 2 din Ordonanța de urgență a Guvernului nr. 212/2020 privind stabilirea unor măsuri la nivelul administrației publice centrale și pentru modificarea și completarea unor acte normative.
* Nr. **74** / **21 Iunie 2024**, Guvernul României - Ordonanță de urgență pentru modificarea unor acte normative în domeniul agriculturii, în contextul crizei provocate de agresiunea Rusiei împotriva Ucrainei.
* Nr. **686** / **21 Iunie 2024**, Guvernul României - Hotărâre pentru modificarea Hotărârii Guvernului nr. 957/2005 privind organizarea și funcționarea Institutului Național de Statistică.

**Monitorul Oficial, Partea I, nr. 590/ 25 Iunie 2024**

* Nr. **687** / **21 Iunie 2024**, Guvernul României - Hotărâre privind modificarea și completarea Hotărârii Guvernului nr. 521/2023 pentru aprobarea pachetelor de servicii și a Contractului-cadru care reglementează condițiile acordării asistenței medicale, a medicamentelor și a dispozitivelor medicale, în cadrul sistemului de asigurări sociale de sănătate.

**Monitorul Oficial, Partea I, nr. 591/ 25 Iunie 2024**

* Nr. **71** / **21 Iunie 2024**, Guvernul României - Ordonanță de urgență pentru modificarea și completarea unor acte normative, precum și pentru stabilirea unor măsuri de prevenire și combatere a publicității și a tehnicilor agresive de comunicare practicate de entitățile care nu sunt înscrise în Registrul Autorității de Supraveghere Financiară.
* Nr. **4693** / **12 Iunie 2024**, Ministerul Educației - Ordin pentru aprobarea Metodologiei privind înființarea, structura planurilor de învățământ și organizarea programelor de studii universitare de licență didactică cu dublă specializare.

**Monitorul Oficial, Partea I, nr. 592/ 26 Iunie 2024**

* Nr. **225** / **4 Iunie 2024**, Ministerul Agriculturii și Dezvoltării Rurale - Ordin pentru aprobarea Regulilor privind utilizarea siglei „ae“ specifice produselor ecologice controlate.

**Monitorul Oficial, Partea I, nr. 594/ 26 Iunie 2024**

* Nr. **201** / **25 Iunie 2024**, Parlamentul României - Lege pentru completarea Legii Arhivelor Naționale nr. 16/1996, precum și pentru modificarea și completarea Legii nr. 135/2007 privind arhivarea documentelor în formă electronică.
* Nr. **75** / **21 Iunie 2024**, Guvernul României - Ordonanță de urgență privind reglementarea etichetării cheltuielilor bugetare și cheltuielilor fiscale pentru bugetarea verde.
* Nr. **4696** / **13 Iunie 2024**, Ministerul Educației - Ordin pentru aprobarea Metodologiei privind recunoașterea certificatelor dobândite, după caz, în sistem formal, nonformal și informal la furnizori de formare profesională autorizați/acreditați sau în centre de evaluare a competențelor autorizate/acreditate și/sau în cadrul altor entități cu rol echivalent din afara României.

**Monitorul Oficial, Partea I, nr. 595/ 26 Iunie 2024**

* Nr. **77** / **21 Iunie 2024**, Guvernul României - Ordonanță de urgență privind modificarea și completarea Legii minelor nr. 85/2003.
* Nr. **701** / **21 Iunie 2024**, Guvernul României - Hotărâre privind modificarea anexei la Hotărârea Guvernului nr. 152/2024 pentru aprobarea Schemei de ajutor de minimis pentru sprijinirea beneficiarilor de ajutor de stat în contextul crizei economice generate de pandemia de COVID-19, afectați de creșterea ROBOR.

**Monitorul Oficial, Partea I, nr. 596/ 26 Iunie 2024**

* Nr. **76** / **21 Iunie 2024**, Guvernul României - Ordonanță de urgență privind unele măsuri pentru consolidarea capacității instituționale a Autorității Vamale Române, reorganizarea activității acesteia, precum și pentru modificarea și completarea unor acte normative.
* Nr. **674** / **13 Iunie 2024**, Guvernul României - Hotărâre pentru completarea art. 11 din Hotărârea Guvernului nr. 1.349/2002 privind colectarea, transportul, distribuirea și protecția, pe teritoriul României, a corespondenței clasificate.
* Nr. **3993** / **21 Iunie 2024**, Ministerul Investițiilor și Proiectelor Europene - Ordin pentru modificarea Ordinului ministrului investițiilor și proiectelor europene nr. 401/2023 pentru aprobarea Schemei de ajutor de minimis „Digitalizarea IMM-urilor - grant de până la 100.000 euro pe întreprindere care să sprijine IMM-urile în adoptarea tehnologiilor digitale“, aferentă Planului național de redresare și reziliență, pilonul III. Creștere inteligentă, sustenabilă și favorabilă incluziunii, inclusiv coeziune economică, locuri de muncă, productivitate, competitivitate, cercetare, dezvoltare și inovare, precum și o piață internă funcțională, cu întreprinderi mici și mijlocii (IMM-uri) puternice, componenta C9. Suport pentru sectorul privat, cercetare, dezvoltare și inovare, investiția I3. Scheme de ajutor pentru sectorul privat, măsura 1. Schemă de minimis și schemă de ajutor de stat în contextul digitalizării IMM-urilor.

**Monitorul Oficial, Partea I, nr. 597/ 27 Iunie 2024**

* Nr. **1337** / **17 Iunie 2024**, Agenția Națională de Administrare Fiscală - Ordin pentru aprobarea Procedurii de utilizare și funcționare a sistemului național privind monitorizarea transporturilor de bunuri RO e-Transport.

**Monitorul Oficial, Partea I, nr. 600/ 27 Iunie 2024**

* Nr. **64** / **21 Octombrie 1991**, Parlamentul României - Lege privind brevetele de invenție (republicare).

**Monitorul Oficial, Partea I, nr. 601/ 27 Iunie 2024**

* Nr. **1013** / **27 Iunie 2024**, Ministerul Energiei - Ordin privind completarea Ghidului solicitantului - Condiții specifice de accesare a finanțării din Fondul pentru modernizare - Sprijinirea investițiilor în noi capacități de producere a energiei electrice produse din surse regenerabile pentru autoconsum pentru entități publice, aprobat prin Ordinul ministrului energiei nr. 1.431/2023.

**Monitorul Oficial, Partea I, nr. 604/ 28 Iunie 2024**

* Nr. **775** / **25 Iunie 2024**, Casa Națională de Asigurări de Sănătate / Nr. **3690** / **27 Iunie 2024**, Ministerul Sănătății - Ordin pentru modificarea și completarea Normelor metodologice de aplicare a Hotărârii Guvernului nr. 521/2023 pentru aprobarea pachetelor de servicii și a Contractului-cadru care reglementează condițiile acordării asistenței medicale, a medicamentelor și a dispozitivelor medicale în cadrul sistemului de asigurări sociale de sănătate, aprobate prin Ordinul ministrului sănătății și al președintelui Casei Naționale de Asigurări de Sănătate nr. 1.857/441/2023.

**Monitorul Oficial, Partea I, nr. 605/ 28 Iunie 2024**

* Nr. **79** / **28 Iunie 2024**, Guvernul României - Ordonanță de urgență pentru modificarea Ordonanței de urgență a Guvernului nr. 57/2019 privind Codul administrativ.

**Monitorul Oficial, Partea I, nr. 607/ 28 Iunie 2024**

* Nr. **256** / **28 Iunie 2024**, Ministerul Agriculturii și Dezvoltării Rurale - Ordin pentru modificarea Procedurii de acordare și plată a ajutoarelor de stat în cadrul schemei de ajutor de stat „Creditul fermierului“, aprobată prin Ordinul ministrului agriculturii și dezvoltării rurale nr. 88/2024.
* Nr. **82** / **28 Iunie 2024**, Guvernul României - Ordonanță de urgență pentru modificarea și completarea Legii nr. 360/2002 privind Statutul polițistului .

**Monitorul Oficial, Partea I, nr. 609/ 29 Iunie 2024**

* Nr. **85** / **28 Iunie 2024**, Guvernul României - Ordonanță de urgență privind unele măsuri pentru reorganizarea Ministerului Agriculturii și Dezvoltării Rurale și a unor instituții aflate în subordinea acestuia, precum și pentru modificarea Ordonanței Guvernului nr. 12/2024 privind instituirea unei scheme de ajutor de stat pentru susținerea activității crescătorilor din sectoarele suin și avicol, în perioada 1 august 2022-31 august 2023, în contextul crizei provocate de agresiunea Rusiei împotriva Ucrainei.
* Nr. **86** / **28 Iunie 2024**, Guvernul României - Ordonanță de urgență pentru completarea Legii nr. 268/2001 privind privatizarea societăților ce dețin în administrare terenuri proprietate publică și privată a statului cu destinație agricolă și înființarea Agenției Domeniilor Statului.

**Monitorul Oficial, Partea I, nr. 611/ 29 Iunie 2024**

* Nr. **88** / **28 Iunie 2024**, Guvernul României - Ordonanță de urgență pentru modificarea și completarea unor acte normative în domeniul mediului și schimbărilor climatice.
* Nr. **89** / **28 Iunie 2024**, Guvernul României - Ordonanță de urgență privind unele măsuri pentru desfășurarea activităților integrate aferente emiterii și transmiterii deciziilor privind recalcularea pensiilor din sistemul public de pensii.
* Nr. **94** / **28 Iunie 2024**, Guvernul României - Ordonanță de urgență pentru completarea Ordonanței Guvernului nr. 82/2001 privind stabilirea unor forme de sprijin financiar pentru unitățile de cult aparținând cultelor religioase recunoscute din România.

**Monitorul Oficial, Partea I, nr. 613/ 29 Iunie 2024**

* Nr. **81** / **28 Iunie 2024**, Guvernul României - Ordonanță de urgență pentru înființarea Autorității Naționale de Reglementare în Domeniul Minier, Petrolier și al Stocării Geologice a Dioxidului de Carbon, precum și pentru modificarea și completarea unor acte normative din domeniul resurselor minerale, petrolului și stocării geologice a dioxidului de carbon.
* Nr. **92** / **28 Iunie 2024**, Guvernul României - Ordonanță de urgență privind înființarea rețelei naționale de ghișee unice de eficiență energetică.

**Monitorul Oficial, Partea I, nr. 614/ 29 Iunie 2024**

* Nr. **95** / **28 Iunie 2024**, Guvernul României - Ordonanță de urgență pentru modificarea și completarea Legii învățământului preuniversitar nr. 198/2023 și a Legii învățământului superior nr. 199/2023.

**Monitorul Oficial, Partea I, nr. 616/ 29 Iunie 2024**

* Nr. **96** / **28 Iunie 2024**, Guvernul României - Ordonanță de urgență privind acordarea de sprijin și asistență umanitară de către statul român cetățenilor străini sau apatrizilor aflați în situații deosebite, proveniți din zona conflictului armat din Ucraina.

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă / Știri ale Guvernului României

Mesajul prim-ministrului Marcel Ciolacu cu ocazia Zilei Drapelului Național

Sărbătorim astăzi Tricolorul, simbol al unității și identității noastre naționale și martor al principalelor momente-cheie din istoria noastră, de la Marea Unire, până la Revoluția din Decembrie 1989.

Sub culorile Drapelului Național, generații de români au luptat pentru independență, suveranitate, unitate și democrație, valori în care credem cu tărie.

În România secolului XXI, trăim cu aceeași emoție și mândrie momentele în care vedem Tricolorul purtat de profesioniști apreciați de partenerii noștri externi sau arborat pe catargul victoriilor, când compatrioți ai noștri obțin succese în competiții de anvergură.

Să rămânem uniți în jurul acestui simbol al identității noastre este cel mai puternic semnal de respect față de propria istorie și față de ceea ce vrem să lăsăm generațiilor care vin din urmă: o Românie modernă, capabilă să facă față provocărilor în spațiul de securitate al NATO și al valorilor democratice ale Uniunii Europene.

Tricolorul va fi mereu o mărturie a unității noastre, reper neprețuit al conștiinței românești.

La mulți ani Drapelului Național și întregii Românii!

Marcel Ciolacu,

Prim-ministru al României

Sursa: Guvernul României

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției belgiene | **Președinția belgiană a Consiliului UE**  **1 ianuarie - 30 iunie 2024**  Sub deviza „Protejăm. Consolidăm. Pregătim.” Belgia se va axa pe șase domenii tematice pentru lucrările sale din timpul președinției:   * apărarea **statului de drept**, a **democrației** și a **unității** * consolidarea **competitivității** noastre * urmărirea unei **tranziții verzi și juste** * consolidarea **agendei** noastre **sociale și de sănătate** * protejarea **oamenilor** și a **frontierelor** * promovarea unei **Europe cu rol semnificativ în lume**   ***Belgia preia președinția Consiliului într-o perioadă dificilă. Este o adevărată onoare, dar și o responsabilitate. Evoluția Uniunii Europene nu a fost niciodată liniară. De multe ori, cele mai mari progrese s-au înfăptuit în momentele cele mai dificile. -*** *Alexander De Croo, prim-ministrul Belgiei, prezentarea priorităților politice ale președinției belgiene, 8 decembrie 2023*  Belgia va prelua președinția prin rotație a Consiliului pentru a 13-a oară; continuarea lucrărilor președinției anterioare (Spania) înainte de a preda ștafeta viitoarei președinții (Ungaria).  [Site-ul președinției belgiene](https://belgian-presidency.consilium.europa.eu/)  [Prioritățile președinției belgiene](https://belgian-presidency.consilium.europa.eu/en/programme/priorities/)  [Programul președinției belgiene](https://belgian-presidency.consilium.europa.eu/en/programme/the-belgian-presidency-programme/) |

🏵🏵🏵

NOUTĂȚI – Informații UTILE

PTJ: Fișele de proiect pot fi depuse în cadrul platformei „Tehnologii strategice pentru Europa” – STEP

Agenția pentru Dezvoltare Regională Vest, în calitate de Organism Intermediar pentru Programul Tranziție Justă în județul Hunedoara, anunță deschiderea perioadei de depunere a Fișei de proiect, în cadrul platformei „Tehnologii strategice pentru Europa” (STEP).

Platforma STEP se adresează următoarelor sectoare de activitate:

* Tehnologii digitale și inovare în domeniul tehnologiei profunde
* Tehnologii curate și eficiente din punctul de vedere al utilizării resurselor
* Biotehnologii.

[**Fișa de proiect**](https://mfe.gov.ro/wp-content/uploads/2024/06/aa3bb76c6d8f715b0b46571726661aa4.docx)**, elaborată în limba engleză, conform modelului atașat**, se va depune pe adresa de **email:** [**secretariat.dgtjce@mfe.gov.ro**](mailto:secretariat.dgtjce@mfe.gov.ro), până la data de **11.07.2024, ora 24.00.**

Platforma STEP (Tehnologii strategice pentru Europa) vizează reducerea dependențelor strategice ale Uniunii într-o serie de sectoare considerate esențiale, pentru a consolida competitivitatea Uniunii, respectiv pentru a favoriza condiții de concurență echitabile pentru investiții pe piața internă, pentru a încuraja participarea transfrontalieră, inclusiv a IMM-urilor.

La nivel național, Ministerul Investițiilor și Proiectelor Europene este desemnată autoritate **națională competentă care acționeză ca punct principal de contact pentru implementarea platformei STEP.**

Mai multe informații puteți regăsi pe pagina platformei STEP a Comisiei Europene, [aici](https://strategic-technologies.europa.eu/index_en).

Sursa: ADR Vest

\*

Sprijin în pregătirea și implementarea proiectelor europene, pentru autoritățile publice din Regiunea Vest

Agenţia pentru Dezvoltare Regională Vest a organizat, pe parcursul lunii iunie, patru sesiuni de instruire privind pregătirea și implementarea proiectelor europene finanțate prin Programul Regional Vest 2021-2027, dedicate autorităților publice din regiune.

Astfel de sesiuni de instruire au avut loc în fiecare dintre cele patru județe ale Regiunii Vest - Arad, Caraș-Severin, Hunedoara și Timiș, timp de două zile în fiecare dintre locații.

Cei peste 170 de participanți au avut ocazia să dobândească cunoștințe valoroase și să își îmbunătățească abilitățile în domeniul implementării proiectelor cu finanțare europeană. Experții ADR Vest le-au prezentat informații privindpregătirea proiectelor și completarea cererilor de finanțare, pregătirea documentațiilor tehnico-economice, verificarea procedurilor de achiziții sau conflictul de interese, managementul financiar al proiectelor, modificări contractuale, MySMIS, activitatea de comunicare șamd. Informațiile au fost completate de studii de caz, cu accent pe lecții învățate, recomandări utile și, bineînțeles, exerciții practice.

Cursurile s-au adresat persoanelor din administrațiile publice care au sau vor avea următoarele roluri:manageri de proiect, responsabili tehnici, responsabili achiziții sau financiar.

Pentru reprezentanții ADR Vest, sesiunile au reprezentat o bună ocazie de a dialoga cu beneficiarii cu privire la provocările cu care confruntă aceștia și de a identifica noi nevoi de instruire pentru a veni în sprijinul lor. ADR Vest susține administrațiile publice și comunitățile locale în procesul de accesare și implementare a proiectelor europene, ca instrument-cheie pentru dezvoltarea sustenabilă a Regiunii Vest.

Sursa: ADR Vest

\*

ADRVest: Alături de primăriile de municipii și orașe, pentru pregătirea viitoarelor proiectele de revitalizare și regenerare urbană

Agenția pentru Dezvoltare Regională Vest, în calitate de Autoritate de Management pentru **Programul Regional Vest 2021-2027**, a organizat o întâlnire de lucru cu reprezentanții primăriilor de municipii și orașe, privind condițiile de finanțare și portofoliul de proiecte al acestora pentru componenta de **Revitalizare și regenerare urbană** a programului.

Experții ADR Vest au venit cu precizări legate de elementele de noutate pe care trebuie să le cuprindă viitoarele proiecte de revitalizare și regenerare urbană. Au explicat, de exemplu, ce prevede „**Noul Bauhaus European**”, cu respectarea principiilor de frumos, sustenabil, incluziv și cu implicare participativă, sau la ce face referire „**Pactul de integritate**”, ca mecanism de control civic și colaborare cu societatea civilă ce se va aplica în cazul unora dintre viitoarele proiecte finanțate din fonduri UE, pentru monitorizarea contractelor de achiziții publice.

Întâlnirea de la sediul ADR Vest din Timișoara a reunit zeci de participanți, de la primari la personal tehnic din primării, care se ocupă direct de implementarea proiectelor europene. A fost un eveniment interactiv, în cadrul căruia reprezentanții ADR Vest au răspuns punctual tuturor celor care au avut întrebări și au solicitat informații suplimentare.

Directorul Direcției Helpdesk, Evaluare și Contractare a ADR Vest, Silvia Stepănescu, a reiterat faptul că biroul de Helpdesk stă la dispoziția tuturor celor care au eventuale nelămuriri legate de completarea cererilor de finanțare sau respectarea criteriilor de eligibilitate și, în plus, ADR Vest, are o echipă de experți care oferi suport în diferite domenii.

Cererile de finanțare pot fi depuse până în data de 13 noiembrie 2024.

Peste **131 de milioane de euro** sunt disponibili în Regiunea Vest pentru astfel de investiții, menite să redea oamenilor spațiile publice: amenajarea de piețe și piațete publice, zone de promenadă, noi amenajări pe spațiile verzi existente - scuaruri, parcuri și grădini publice, sau pe malurile cursurilor de apă și lacurilor, crearea de spații și facilități pentru activități recreative în cartierele rezidențiale, în zonele centrale și istorice - locuri de joacă pentru copii sau pentru sport și socializare, renovarea feței urbane a clădirilor publice șamd.

Sursa: ADR Vest

\*

România atinge încă două ținte din Foaia de Parcurs către aderarea la OCDE

România a primit, la începutul acestei săptămâni, scrisori din partea Comitetului OCDE pentru oțel și a Comitetului pentru construcții navale, prin care partea română a fost informată despre finalizarea evaluării țării noastre în cele două domenii. Prin parcurgerea acestei etape, România atinge încă două ținte pe drumul către aderarea la una dintre cele mai relevante Organizații la nivel internațional în domeniul politicilor publice.

Scrisorile urmează prestației foarte bune a delegației României în cadrul reuniunilor celor două Comitete din primăvara acestui an, la Paris, unde pe agenda discuțiilor s-au aflat rapoartele de evaluare a țării noastre din perspectiva alinierii la cele mai bune practici în domeniul siderurgiei și construcțiilor navale și găzduirii, în toamna anului trecut, de către Ministerul Economiei, Antreprenoriatului și Turismului (MEAT), a misiunii comune de evaluare pe cele două componente.

Evaluarea în cele două Comitete a reflectat evoluția pozitivă a României în ceea ce privește:

* strategiile de promovare a practicilor și dezvoltării sustenabile a productivității și competitivității în sectorul construcțiilor navale și al producției de oțel;
* transparența și implicarea activă în forurile internaționale din sectorul maritim, cum ar fi Organizația Maritimă Internațională, Organizația de Cooperare economică la Marea Neagră și Comitetul pentru construcții navale;
* cadrul normativ ce asigură condiții de piață competitive în acord cu prevederile Uniunii Europene cu privire la ajutoarele de stat, România aderând, totodată, la acordurile Organizației Mondiale a Comerțului cu privire la subvenții și la măsurile de contracarare a efectelor de distorsiune asupra comerțului și pentru menținerea unor condiții de piață concurențială;
* tranziția treptată a sectorului siderurgic către adoptarea metodei cuptoarelor cu arc electric (EAF) pentru fabricarea oțelului, în vederea atingerii neutralității carbonului. Astfel, politicile existente au potențialul de a promova în continuare dezvoltarea durabilă a industriei siderurgice, inclusiv prin sprijinirea dezvoltării competențelor și a oportunităților de angajare pentru a atenua impactul social al decarbonizării;
* interes puternic în continuarea dialogului internațional, țara noastră aspirând să își îmbunătățească politicile, practicile și reglementările prin schimb de cunoștințe și colaborare cu țările producătoare de oțel, organizații internaționale, părți interesate și parteneri guvernamentali la nivel național;
* într-un context marcat de crize succesive și perturbări ale lanțurilor de aprovizionare, industria oțelului din România și-a dovedit reziliența, precum și rolul semnificativ în economia națională, din perspectiva susținerii altor ramuri industriale.

MEAT rămâne angajat în activitatea celor două Comitete pentru continuarea schimbului de bune practici în vederea întăririi politicilor naționale din domeniile menționate.

**Informații background:**

Considerat cel mai cel mai important obiectiv strategic național după cel al aderării țării noastre la NATO și la UE, procesul de aderare la OCDE reprezintă o prioritate inclusiv la nivelul MEAT, care este punct focal național pentru 5 comitete/grupuri de lucru ale OCDE: Comitetul pentru oțel, Comitetul pentru construcții navale, Comitetul pentru comerț, Comitetul pentru întreprinderi mici și mijlocii și antreprenoriat și Comitetul pentru turism.

Mai mult decât atât, prin Autoritatea Națională pentru Protecția Consumatorului (care se află sub coordonarea MEAT), se asigură punctul focal pentru Comitetul pentru Politica de Protecție a Consumatorilor.

Sursa: https://economie.gov.ro/

\*

Peste 200 de milioane de lei, pentru noi proiecte finanțate prin Programul Național de Investiții ”Anghel Saligny” în 12 județe

Ministrul Adrian-Ioan Veștea a semnat, astăzi, 16 noi contracte de finanțare prin Programul Național de Investiții ”Anghel Saligny”, în valoare totală de 200.090.896,05 lei.

Contractele, semnate împreună cu o parte dintre beneficiarii proiectelor, vizează atât modernizarea drumurilor de interes local și a podurilor, cât și înființarea sau modernizarea sistemelor de alimentare cu apă potabilă, a rețelelor de canalizare menajeră și a sistemelor de distribuție a gazelor naturale.

*”Aceste proiecte li se alătură celorlalte 3.533 de contracte semnate până în prezent, pentru dezvoltarea echilibrată a localităților și îmbunătățirea calității vieții oamenilor”*, a precizat ministrul Adrian-Ioan Veștea.

[**Anexă: Lista contractelor semnate**](https://www.mdlpa.ro/uploads/articole/attachments/667c01461e420099160350.xlsx)

|  |  |  |  |  |  |
| --- | --- | --- | --- | --- | --- |
| **Nr. crt.** | **ID** | **Județ** | **UAT** | **Denumire obiectiv de investiţii** | **Suma alocată** |
| **12** | 12813 | Hunedoara | Lupeni | Extinderea infrastructurii de alimentare cu apă și a sistemelor de canalizare inclusiv stații de pompare ape uzate, în Municipiul Lupeni, Județul Hunedoara | 16.429.489,44 |

Sursa: https://www.mdlpa.ro/

\*

Programul Sănătate: Răspunsurile la observațiile, propunerile și întrebările privind Ghidul Solicitantului „Investiții de tipul înființare/renovare/ dotare cabinete de asistență medicală stomatologică care să furnizeze servicii copiilor, inclusiv copiilor cu nevoi speciale în ambulatoriile integrate spitalelor de pediatrie sau ambulatoriile spitalelor publice care au secții de pediatrie”

Autoritatea de Management pentru Programul Sănătate a publicat **răspunsurile la observațiile, propunerile și întrebările** primite în perioada de consultare publică (24.05-14.06.2024) privind conținutul **Ghidului Solicitantului „Investiții de tipul înființare/renovare/ dotare cabinete de asistență medicală stomatologică care să furnizeze servicii copiilor, inclusiv copiilor cu nevoi speciale în ambulatoriile integrate spitalelor de pediatrie sau ambulatoriile spitalelor publice care au secții de pediatrie”**.

Documentul este disponibil la: [https://mfe.gov.ro/ghiduri-ms/investitii-cabinete-de-asistenta-medicala-stomatologica-din-cadrul-ambulatoriilor-integrate-spitalelor-de-pediatrie-sau-ambulatoriile-spitalelor-publice-care-au-sectii-de-pediatrie/](https://mfe.gov.ro/ghiduri-ms/investitii-cabinete-de-asistenta-medicala-stomatologica-din-cadrul-ambulatoriilor-integrate-spitalelor-de-pediatrie-sau-ambulatoriile-spitalelor-publice-care-au-sectii-de-pediatrie/%20)

Sursa: https://mfe.gov.ro

\*

Plăți de peste 109,9 milioane lei (22,1 milioane euro) pentru Campania 2023

Agenția de Plăți și Intervenție pentru Agricultură (APIA) a efectuat, în perioada 26 – 27 iunie 2024, plăți pentru intervenții aferente sectoarelor vegetal și zootehnic, anul de cerere 2023, în suma totală 109.914.159,09 lei (22.118.789,88 euro), astfel:

-69.229.666,39 lei (13.919.707,73 euro) din Fondul European de Garantare Agricolă (FEGA);

-14.474.594,41 lei (2.924.455,89 euro) din Fondul European Agricol pentru Dezvoltare Rurală (FEADR);

-21.372.717,12 lei (4.297.319,22 euro) din Buget Naţional (BN);

-2.872.253,04 lei (580.311,76 euro) din cofinanțare de la Bugetul Național (BN1);

-1.964.928,13 lei (396.995,28 euro) din Instrumentul de redresare al Uniunii Europene (EURI).

Reamintim că pentru Campania 2023, plăţile pentru intervențiile finanțate din FEGA și BN se fac în lei, la **cursul de schimb valutar de 4,9735 lei/euro**, iar cele din FEADR, BN1 şi EURI se fac în lei, la **cursul de schimb valutar de 4,9495 lei/euro.**

Sursa: APIA

\*

Plăți de peste 166,9 milioane lei (33,8 milioane euro) pentru sectorul vie-vin

Agenția de Plăți și Intervenție pentru Agricultură (APIA) informează că **pe parcursul anului financiar 2024** (început la data de 16.10.2023), **pentru sectorul vie-vin, a efectuat plăți din FEGA** în valoare de **166.998.804,26 lei (33.832.590,39 euro)**, după cum urmează:

* 433.110,53 lei (10.827.597,42 euro) plăți aferente măsurii „Restructurarea și reconversia plantațiilor viticole – tranziție”;
* 235.051,51 lei (851.523,51 euro) plăți aferente intervenției IS-V-03 “Asigurarea recoltei de struguri”;
* 171.603,22 lei (21.310.688,66 euro) plăți aferente măsurii de investiţii în sectorul vitivinicol;
* 159.039 lei (842.780,80 euro) plăți aferente replantării plantațiilor viticole.

Sursa: APIA

\*

Plăți de peste 11,2 milioane lei (2,2 milioane euro) pentru măsuri de piață

Agenția de Plăți și Intervenție pentru Agricultură (APIA) **a efectuat** vineri, 21.06.2024, **plata sumei de 11.257.295,68 lei (2.273.065,44 euro)**, din Fondul European de Garantare Agricolă (**FEGA**) și cofinanțare de la Bugetul Național**,** astfel:

**– 3.637.334,29 lei (737.063,42 euro)** reprezentând sprijin financiar comunitar aferent **măsurii „Restructurarea și reconversia plantațiilor viticole – tranziție”** din FEGA;

– **4.050.726,25 lei (818.493,89 euro)** reprezentând sprijin financiar comunitar aferent **măsurii “Investiții în cadrul Programului de sprijin în sectorul vitivinicol”** din FEGA;

– **230.499,39 lei (46.570,24 euro)** reprezentând sprijin financiar comunitar pentru **Organizațiile de producători în sectorul legume fructe** **din FEGA**;

– **991.630,82 lei (199.290,73 euro)** reprezentând sprijin financiar **de la bugetul de stat** **(cofinanțare) pentru Organizațiile de producători în sectorul legume fructe**;

– **2.347.104,93 lei (471.647,16 euro)** reprezentând sprijin financiar comunitar aferent **măsurii de promovare produse agricole în țările terțe** din FEGA.

Sursa: APIA

\*

Publicare formulare de plată DR30

**Au fost publicate** **formularele de plată** specifice DR30 [- Sprijin pentru instalarea tinerilor fermieri](https://www.afir.ro/finantare/finantare-in-agricultura/exploatatii-agricole/#accordion-c6d53f0a-e54c-4de6-87dd-bf244e80e489).

Pentru uşurinţa consultării documentelor mai sus menţionate, puteţi accesa următorul link:

[Tipizate și Formulare PS 2027 - NOUL Portal AFIR - informații PS PAC, depunere Online](https://www.afir.ro/instrumente/instrumente-de-lucru/tipizate-si-formulare-ps-2027/)

Sursa: AFIR

\*

Programul Sănătate: Răspunsurile la observațiile, propunerile și întrebările privind Ghidul Solicitantului „Creșterea capacității de a furniza servicii privind diagnosticul, monitorizarea și/sau tratamentul pacienților critici copii și nou-născuți prin dezvoltarea de instrumente și formarea personalului medical”

Autoritatea de Management pentru Programul Sănătate a publicat răspunsurile la observațiile, propunerile și întrebările primite în perioada de consultare publică (23.05-13.06.2024) în privința conținutului Ghidului Solicitantului pentru apelul de proiecte **„Creșterea capacității de a furniza servicii privind diagnosticul, monitorizarea și/sau tratamentul pacienților critici copii și nou-născuți prin dezvoltarea de instrumente și formarea personalului medical”**.

Documentul este disponibil la: <https://mfe.gov.ro/ghiduri-ms/formarea-personalului-implicat-in-diagnosticul-si-tratamentul-pacient-critic-copii-nou-nascuti/>

Sursa: https://mfe.gov.ro

\*

Programul Sănătate: Răspunsurile la observațiile, propunerile și întrebările privind Ghidul Solicitantului „Investiții în infrastructura publică a ambulatoriilor unităților sanitare/structurilor sanitare publice – dotare”

Autoritatea de Management pentru Programul Sănătate a publicat răspunsurile la observațiile, propunerile și întrebările primite în perioada de consultare publică (20.05.2024-06.06.2024) privind **Ghidul Solicitantului** **pentru apelul de proiecte** **„Investiții în infrastructura publică a ambulatoriilor unităților sanitare/structurilor sanitare publice – dotare”.**

Documentul este disponibil la: <https://mfe.gov.ro/ghiduri-ms/dotare-infrastructura-publica-a-ambulatoriilor-unitatilor-sanitare-structurilor-sanitare-publice/>

Sursa: https://mfe.gov.ro

🏵🏵🏵

**Consultări Publice**

Ghid în consultare publică: Apel de selecție a beneficiarilor de servicii suport pentru digitalizare, destinat IMM-urilor prin intermediul EDIH DIGIVEST

Consorțiul DIGIVEST, format din **ADR Vest** (lider de proiect), **Clusterul Regional Tehnologia Informațiilor și a Comunicațiilor** și **Asociația Tehimpuls,**  lansează astăzi, 26 Iunie 2024, în consultare publică,**Ghidul pentru apelul de selecție a beneficiarilor de servicii suport pentru digitalizare​, destinat IMM-urilor.**

Apelul prezent este dedicat exclusiv IMM-urilor din sectoarele de specializare inteligentă, conform ghidului. Serviciile oferite în cadrul acestui apel nu implică costuri din partea IMM-urilor selectate, fiind finanțate 100% prin acest apel. Aceste servicii au ca scop pregătirea IMM-urilor pentru adoptarea tehnologiilor digitale, evaluarea situației actuale privind digitalizarea precum și sprijinul pentru accesarea finanțărilor dedicate.

Serviciile care nu implică costuri din partea IMM-urilor sunt oferite unui număr limitat de companii în cadrul acestui apel competitiv.

Obiectivul **DIGIVEST** este de a facilita **dezvoltarea ecosistemului de inovare al Regiunii Vest** prin accelerarea transformării digitale a IMM-urilor.

În acest scop, **DIGIVEST**, va furniza un mix de servicii de suport pentru inovare:

* *acces la ecosistemul regional, național sau european de inovare digitală;*
* *servicii de dezvoltare a abilităților digitale;*
* *posibilitatea de testare a noilor tehnologii și soluții digitale;*
* *acces la finanțare pentru transformarea digitală;*

Prin intermediul acestor servicii, ne propunem să pregătim beneficiarii pentru accesarea finanțărilor europene care au ca scop implementarea soluțiilor de digitalizare! **DIGIVEST** își propune să faciliteze creșterea maturității digitale a IMM-urilor.

Documentul supus consultării publice conține informații importante referitoare la eligibilitate, criterii de selecție și procesul de livrare al serviciilor.

**Ghidul se află in** **consultare publica până în data de 01.07.2024.**​

Accesează ghidul [**aici**](https://adrvest.ro/wp-content/uploads/2024/04/Ghid_DIGIVEST_Consultare-publica.pdf)​.

Observațiile și propunerile pe marginea ghidului pot fi transmise prin e-mail pe adresa [office@digivest.ro.](mailto:office@digivest.ro)

\*

Prelungire perioadă consultări proiecte ROFUIP & Statutul elevului

Având în vedere interesul manifestat de partenerii instituționali și sociali față de procesul de consultare, vă informăm că **perioada de consultare publică atât asupra proiectului Regulamentului-cadru de organizare şi funcţionare a unităţilor de învăţământ preuniversitar (ROFUIP), cât și asupra proiectului Statutului elevulu**[**i**](https://edu.ro/cons_pub_91_92_2024_proiecte_ROFUIP_Statut_elev) **a fost prelungită până în data de 5 iulie 2024, inclusiv.**

Proiectele sunt disponibile ►[**aici**](https://www.edu.ro/cons_pub_91_92_2024_proiecte_ROFUIP_Statut_elev)**.**

Sursa: https://www.edu.ro/

\*

Consultare publică, PoIDS: Ghidul Solicitantului Condiții Specifice pentru transmiterea prin sistemul MySMIS2021+ a proiectelor etapizate în cadrul P06. Servicii de suport pentru persoane vârstnice

Autoritatea de Management pentru Programul Incluziune și Demnitate Socială 2021-2027 din cadrul Ministerului Investițiilor și Proiectelor Europene lansează, în consultare publică, [**Ghidul Solicitantului Condiții Specifice pentru transmiterea prin sistemul MySMIS2021+ a proiectelor etapizate în cadrul P06. Servicii de suport pentru persoane vârstnice**.](https://mfe.gov.ro/wp-content/uploads/2024/06/c48886b1a8bf7bc4d014e84590539c25.zip)

**Propunerile și observațiile pot fi transmise pe adresa de e-mail** [**consultare.poids@mfe.gov.ro**](mailto:consultare.poids@mfe.gov.ro) **până la data de 17.07.2024.**

Sursa: https://mfe.gov.ro

\*

Consultare publică, PEO: Ghidul Solicitantului Crearea unui SPO modern, flexibil, adaptat contextului socio-economic, accesibil și vizibil pentru viitor

Autoritatea de Management pentru Programul Educație și Ocupare 2021-2027 din cadrul Ministerului Investițiilor și Proiectelor Europene lansează, în consultare publică, [**Ghidul Solicitantului Condiții Specifice Crearea unui SPO modern, flexibil, adaptat contextului socio-economic, accesibil și vizibil pentru viitor**,](https://mfe.gov.ro/wp-content/uploads/2024/06/14c499a78a31f8b5e745fa00a222a79e.rar) apel de proiecte non-competitiv finanțat din Prioritatea P01 „Modernizarea instituțiilor pieței muncii“, Obiectiv specific: „ESO4.2. Modernizarea instituțiilor și a serviciilor pieței muncii pentru ca acestea să evalueze și să anticipeze necesitățile în materie de competențe, să asigure o asistență promptă și personalizată și să sprijine corelarea cererii și a ofertei, tranzițiile și mobilitatea pe piața muncii (FSE+)“, Acțiunea 1.b.1. Crearea unui SPO modern, flexibil, adaptat contextului socio-economic, accesibil și vizibil pentru viitor – investiție strategică.

**Propunerile și observațiile pot fi transmise pe adresa de e-mail** [**consultare.peo@mfe.gov.ro**](mailto:consultare.peo@mfe.gov.ro) **până la data de 17.07.2024.**

Sursa: https://mfe.gov.ro

🏵🏵🏵

Anunțuri PNRRPNRR

PNRR: Instrucțiunea nr. 14 privind transmiterea Declarației de conformitate pentru sumele utilizate aferente asistenței financiare nerambursabile

PNRR: [Instrucțiunea nr. 14 privind transmiterea Declarației de conformitate pentru sumele utilizate aferente asistenței financiare nerambursabile.](https://mfe.gov.ro/wp-content/uploads/2024/06/52bcfa846f6524c799579d3fc3516f97.zip)

Sursa: https://mfe.gov.ro/

\*

PNRR: Calendarul apelurilor actualizat la data de 19.06.2024

PNRR: [Calendarul apelurilor actualizat la data de 19.06.2024](https://mfe.gov.ro/wp-content/uploads/2024/06/7da1aced7337cad9ee9ee6cd7ecc8c4d.xlsx)

\* Datele sunt transmise de coordonatorii de reforme și investiții și au titlu estimativ

Sursa: https://mfe.gov.ro/

\*

PNRR: A fost actualizat Ghidul „Promovarea celor 12 rute turistice/culturale, modernizarea /reabilitarea siturilor turistice”

Ministerul Investițiilor și Proiectelor Europene în calitate de coordonator de reforme și investiții publică [**Ordinul nr. 3994/21.06.2024**](https://mfe.gov.ro/wp-content/uploads/2024/06/4d94e296aaa3fbe59d4e682e193d4811.pdf) pentru modificarea și completarea **Ghidului specific** – Condiții de accesare a fondurilor europene aferente PNRR în cadrul apelului de proiecte **Promovarea celor 12 rute turistice/culturale, modernizarea /reabilitarea siturilor turistice**. Pilonul IV – **Coeziunea socială și teritorială**, Componenta C11 – **Turism și Cultură**.

Sursa: https://mfe.gov.ro/

🏵🏵🏵

Apeluri – Finanțări

PEO: Ghidul Solicitantului „Sistem unitar pentru educație timpurie incluzivă și de calitate (SU-ETIC)”

Autoritatea de Management pentru Programul Educație și Ocupare (PEO) din cadrul Ministerului Investițiilor și Proiectelor Europene publică [**Ghidul Solicitantului „Sistem unitar pentru educație timpurie incluzivă și de calitate (SU-ETIC)”**,](https://mfe.gov.ro/wp-content/uploads/2024/06/018676a6b85a5c50576707fe21cf9a7a.rar) apel non-competitiv finanțat din Prioritatea P05 Îmbunătățirea participării copiilor la educația antepreșcolară și preșcolară, Obiectiv specific: ESO4.6. Promovarea accesului egal la educație și formare de calitate și favorabile incluziunii, precum și a absolvirii acestora, în special pentru grupurile defavorizate, începând de la educația și îngrijirea timpurie, continuând cu educația și formarea generală și profesională până la învățământul terțiar, precum și educația și învățarea în rândul adulților, inclusiv prin facilitarea mobilității în scopul învățării pentru toți și a accesibilității pentru persoanele cu dizabilități (FSE+), Acțiunea: 5.f.1. Dezvoltarea și asigurarea calității sistemului de ÎETC și Acțiunea 5.f.3. Dezvoltarea sistemului de formare inițială și continuă a cadrelor didactice pentru ÎETC.

**Sistemul informatic MySMIS2021 se deschide în data de 28.06.2024, ora 16.00, până în data de 30.08.2026, ora 16.00.**

\*

Ministerul Educației: Deschidem procesul de depunere a cererilor de finanțare pentru PNRAS (Programul Național de Reducere a Abandonului Școlar) - Runda a II-a (seria a III-a)

Ministerul Educației, în calitate de coordonator de reforme și investiții finanțate prin Planul Național de Reformă și Reziliență (PNRR), **lansează apelul de proiecte** „[**Schema de granturi PNRAS - Runda a II-a (seria a III-a)**](https://www.edu.ro/pnras2_3)”, finanțat prin Planul Național de Redresare și Reziliență - Componenta C15: Educație.

**Obiectivul major urmărit**: prevenirea și reducererea abandonului școlar.

Unitățile de învățământ preuniversitar de stat pot obține granturi pentru prevenirea și reducerea abandonului școlar la nivel gimnazial, îmbunătățirea rezultatelor obținute de elevi la evaluarea națională de clasa a VIII-a, precum și pentru îmbunătățirea tranziției de la învățământul secundar inferior la cel superior.

Regăsiți mai jos documentele aferente lansării acestui apel:

* [**Ghidul solicitantului**](https://www.edu.ro/sites/default/files/_fi%C8%99iere/Minister/2024/PNRR_24/PNRAS_II_3/lansare_apel/26_06_2024_Ghid_solicitant_runda_II_3_PNRAS.pdf)
* [**Anexe ghid**](https://www.edu.ro/sites/default/files/_fi%C8%99iere/Minister/2024/PNRR_24/PNRAS_II_3/lansare_apel/Anexe_Ghid_solicitant_runda_II_3_PNRAS.rar)(fișiere editabile în arhivă RAR)
* [**Lista unităților de învățământ eligibile**](https://www.edu.ro/sites/default/files/_fi%C8%99iere/Minister/2024/PNRR_24/PNRAS_II_3/lansare_apel/Lista_UIP_eligibile_Rnda_II_3_PNRAS.pdf) **pentru finanțare** (anexa 17 a ghidului).

**Apelul vizează unitățile de învățământ gimnazial de stat cu risc ridicat și mediu de abandon și părăsire timpurie a școlii (PTȘ)**, eligibile în cadrul **Schemei de Granturi PNRAS - Runda a II-a (seria a III-a)**, care **pot aplica în nume propriu sau prin intermediul autorităților publice locale** în vederea creșterii accesului și participării grupurilor dezavantajate la educație și pentru consolidarea competențelor, pentru educație remedială și pentru accelerarea învățării.

Alocarea financiară totală a prezentului apel de proiecte este de **105 milioane de euro**, fără TVA.

Cererea de finanțare se va depune exclusiv **online**, prin [platforma web dedicată disponibilă](http://https/uefiscdi-direct.ro), până la data de **31 iulie 2024.** Platforma va fi accesibilă pentru depunerea proiectelor începând cu data de 9 iulie.

Unitățile de învățământ care au primit finanțare în runda I și runda a II-a (seria I și seria II PNRAS) **nu** sunt eligibile pentru acest apel. De asemenea, unitățile de învățământ care au în ciclul gimnazial sub 50 de elevi și care **nu** au obținut finanțare în cadrul apelului [PNRAS Școli Mici](https://www.edu.ro/sites/default/files/_fi%C8%99iere/Minister/2023/PNRR/PNRAS_II/Scoli_mici/liste/09_05_2024_Rezultate_lista_finala_beneficiari.pdf), dar se regăsesc în Anexa 17, sunt eligibile pentru prezentul apel.

Sursa: https://www.edu.ro/

\*

Programul Sănătate: actualizează Ghidul Solicitantului „Investiții în infrastructura laboratoarelor de microbiologie din cadrul unităților sanitare publice”

Ministerul Investițiilor și Proiectelor Europene, prin Autoritatea de Management pentru Programul Sănătate, publică un **Corrigendumul nr. 1** la Ghidul Solicitantului **„Investiții în infrastructura laboratoarelor de microbiologie din cadrul unităților sanitare publice”** din cadrul Priorității 3: Creșterea eficacității și rezilienței sistemului medical în domenii critice, de importanță strategică cu impact transversal asupra serviciilor medicale și asupra stării de sănătate, FEDR, Obiectiv de politică 4, Obiectiv Specific RSO4.5.

Corrigendumul nr. 1 la Ghidul Solicitantului, prin care **se prelungește perioada de depunere a proiectelor de la data de 28 iunie 2024, ora 14.00 la data de 15 iulie 2024, ora 14.00**, a fost aprobat prin Ordinul Ministrului Investițiilor și Proiectelor Europene nr. 4035/27.06.2024,

Corrigendumul nr. 1 la Ghidul Solicitantului este disponibil la: <https://mfe.gov.ro/ghiduri-ms/investitii-in-infrastructura-publica-a-unitatilor-sanitare-publice-laboratoare-de-microbiologie/>

Sursa: https://mfe.gov.ro

\*

Programul Asistență Tehnică: actualizează Ghidul Solicitantului Condiţii specifice de accesare a fondurilor din Programul Asistenţă Tehnică 2021-2027 P2- Îmbunătățirea capacității de gestionare și implementare şi asigurarea transparenţei fondurilor FEDR, FC, FSE+, FTJ – Sprijin pentru implementarea Strategiilor ITI prevăzute în cadrul Acordului de Parteneriat

utoritatea de Management pentru Programul Asistență Tehnică publică un [**corrigendum**](https://mfe.gov.ro/wp-content/uploads/2024/06/f16055e9f3c6573d227cf6f100d243a6.zip) la **Ghidul Solicitantului Condiţii specifice de accesare a fondurilor din Programul Asistenţă Tehnică 2021-2027**, P2- **Îmbunătățirea capacității de gestionare și implementare şi asigurarea transparenţei fondurilor FEDR, FC, FSE+, FTJ – Sprijin pentru implementarea Strategiilor ITI prevăzute în cadrul Acordului de Parteneriat**.

Sursa: https://mfe.gov.ro/

\*

APIA primește Cereri de plată pentru intervenţiile aferente sectorului apicol 2024

Agenţia de Plăţi şi Intervenţie pentru Agricultură (APIA) informează potențialii beneficiari că **până la data de 31 iulie 2024 inclusiv, pot depune** **cererile de plată şi documentele doveditoare** **pentru intervenţiile aferente sectorului apicol 2024** din cadrul Planului Strategic PAC 2023-2027, finanţate din Fondul European de Garantare Agricolă (FEGA), din Fondul European Agricol pentru Dezvoltare Rurală (FEADR) şi de la bugetul de stat.

**Solicitanţii depun o singură cerere de plată la Centrele APIA**, direct sau prin intermediul persoanei împuternicite notarial/reprezentantul legal, însoţită de documentele justificative. Formularele cererilor de plată pot fi printate accesând următorul link: <https://apia.org.ro/directia-masuri-de-piata/apicultura/anul-2024/>. Totodată, APIA pune la dispoziţia beneficiarilor formularistica şi documentaţia necesare implementării intervenţiilor aferente sectorului apicol.

**Cheltuielile aferente intervenţiilor apicole se realizează de către solicitanţi în perioada 1 ianuarie – 31 iulie inclusiv**, a anului de cerere.

Solicitanții care au efectuat achiziții de produse/servicii înainte de publicarea în M.O.F 538 din 10.06.2024 a O.M.A.D.R. nr.228/2024, trebuie să respecte condițiile de eligibilitate prevăzute în ghidul solicitantului “Sprijin financiar pentru intervențiile aferente sectorului apicol din cadrul planului strategic PAC 2023-2027 ” ISA-PS 2023, ediția I, care poate fi consultat accesând următorul link: <https://apia.org.ro/directia-masuri-de-piata/apicultura/anul-2023/> .

**Valoarea sprijinului alocat** **pentru anul 2024** este de **12.163.260 euro**, din care 50% contribuția Uniunii Europene și 50% contribuția României, de la bugetul de stat.

**Pentru plăţile anului 2024 cursul de schimb este stabilit la valoarea de 4,9756 lei**.

Plata sprijinului financiar se va efectua de către APIA după controlul administrativ al tuturor cererilor de plată, controlul la fața locului, centralizarea sumelor eligibile în vederea încadrării în cuantumul unitar planificat și plafonul alocat pentru fiecare intervenţie accesată conform PS PAC 2023-2027 și stabilirea sumei eligibile la plată a fiecărei cereri de plată.

Solicitanții trebuie să păstreze și să arhiveze toate documentele care au legătură cu intervențiile aferente sectorului apicol 2023-2027 pe o perioadă de cel puțin 5 ani de la întocmirea acestora.

Pe site-ul APIA: [www.apia.org.ro](http://www.apia.org.ro/), în cadrul secţiunii: Măsuri de piaţă – Apicultură – Anul 2024 (<https://apia.org.ro/directia-masuri-de-piata/apicultura/anul-2024/>) se regăsesc informații detaliate privind intervențiile aferente sectorului apicol din cadrul planului strategic PAC 2023-2027 pentru anul 2024.

În **ANEXĂ** vă prezentăm intervențiile în sectorul apicol pentru care se pot depune cereri de plată în anul 2024 și legislația aferentă.

**Fișiere atașate**

[ANEXA](https://apia.org.ro/wp-content/uploads/2024/06/ANEXA-3.pdf)

Sursa: APIA

\*

Informare referitoare la P 4.1.1 „Achiziții simple de utilaje”

În derularea submăsurii 4.1 „Investiții în exploatații agricole”, componenta 4.1.1 „Achiziții simple de utilaje”, finanțată prin PNDR 2014 – 2022 – sesiunea 2024, cu referire la **documentul 11.1 – Documentul emis de Cooperativă/ Grupul de producători/ organizația de producători/ societatea cooperativă,** din care să reiasă că solicitantul are calitatea de membru al acesteia, respectiv **Anexa 11 – Model adeverință emisă de forma asociativă pentru dovedirea calității de membru al beneficiarului**, precizăm că:

*Documentul emis de Cooperativă/ Grupul de producători/ organizația de producători/ societatea cooperativă, din care să reiasă că solicitantul are calitatea de membru al acesteia, este solicitat pentru demonstrarea acestei calități, care poate conduce, conform fișei submăsurii 4.1, la obținerea unor avantaje suplimentare.*

Spre exemplu, **pentru a beneficia de punctaj** în cadrul principiului de selecție referitor la asocierea fermierilor, conform documentației de implementare aferente submăsurii 4.1, pachetul 4.1.1, verificarea vizează următoarele:

* + **membrul cooperativei este membru acționar** (Legea cooperației agricole nr. 566 / 2004);
  + **membrul grupului sau organizației de producători face parte dintr-o entitate recunoscută de către MADR**, conform prevederilor legale în vigoare.

**Pentru a face dovada apartenenței la o forma asociativă** (cooperativă, societate cooperativă, grup sau organizație de producători), solicitantul trebuie să prezinte la depunerea Cererii de Finanțare (CF):

* + Adeverință de la forma asociativă privind calitatea de membru și, după caz, statutul cooperativei agricole/ societății cooperative agricole, urmând ca la contractare membrii acționari să figureze în Certificatul constatator (ONRC), în cazul cooperativei înființate conform Legii cooperației agricole nr. 566/ 2004.

Anexa nr. 11 aferentă Ghidului Solicitantului (GS) pentru P 4.1. 1 Achiziții simple de utilaje agricole, la nivelul fermei reprezintă doar un model care cuprinde elementele de demonstrare a calității de membru al cooperativei, conform Legii cooperației agricole nr. 566/ 2004, care se verifică în mai multe etape procedurale, ce succed CF.

Având în vedere cele comunicate anterior, **documentul (11.1) aferent Ghidului Solicitantului și Manualului de procedură aplicabile submăsurii 4.1, P. 4.1.1 care va fi emis de Cooperativă/ Grupul de producători/ organizația de producători, este documentul solicitat alături de statutul formei asociative, în conformitate cu legislația aplicabilă, Anexa nr. 11 reprezentând doar un model fără caracter obligatoriu**.

Sursa: AFIR

\*

Programul Sănătate: Lista finală a proiectelor aprobate în etapa de evaluare tehnico-financiară pentru apelul „Investiții în infrastructura publică a ambulatoriilor sprijinite prin POR 2014-2020 – operațiuni etapizate”

**Autoritatea de Management pentru Programul Sănătate publică Lista finală a proiectelor aprobate în etapa de evaluare tehnico-financiară pentru apelul „Investiții în infrastructura publică a ambulatoriilor sprijinite prin POR 2014-2020 – operațiuni etapizate” PS/313/PS\_P1/OP4/RSO4.5/PS\_P1\_RSO4.5\_A2.**

Lista finală a proiectelor aprobate în etapa de evaluare tehnico-financiară pentru apleul „Investiții în infrastructura publică a ambulatoriilor sprijinite prin POR 2014-2020 – operațiuni etapizate” PS/313/PS\_P1/OP4/RSO4.5/PS\_P1\_RSO4.5\_A2 este disponibilă la adresa următoare: <https://mfe.gov.ro/ghiduri-ms/proiecte-ambulatorii-por-etapizate/>

Sursa: https://mfe.gov.ro

\*

PEO informează solicitanții că începând cu data de 26.06.2024 vor primi, prin sistemul informatic MySMIS 2021+, solicitări de clarificări aferente etapei de evaluare tehnică și financiară calitativă pentru proiectele depuse în cadrul apelurilor „Promovarea dezvoltării programelor de studii terțiare de înaltă calitate, flexibilitate și corelate cu cerințele pieței muncii – Stagii Studenți”

Autoritatea de Management pentru Programul Educație și Ocupare (PEO) 2021 – 2027 informează solicitanții că începând cu data de 26.06.2024 vor primi, prin sistemul informatic MySMIS 2021+, solicitări de clarificări aferente etapei de evaluare tehnică și financiară calitativă (ETFC), formulate de Comisia de evaluare a proiectelor depuse în cadrul apelurilor de proiecte: „Promovarea dezvoltării programelor de studii terțiare de înaltă calitate, flexibilitate și corelate cu cerințele pieței muncii – Stagii Studenți” – Regiuni mai puțin dezvoltate PEO/71/PEO\_P7/OP4/ESO4.5/PEO\_A49 și „Promovarea dezvoltării programelor de studii terțiare de înaltă calitate, flexibilitate și corelate cu cerințele pieței muncii – Stagii Studenț” – Regiune dezvoltată PEO/72/PEO\_P7/OP4/ESO4.5/PEO\_A49.

**Solicitanții sunt rugați să verifice periodic contul MySMIS 2021+ și să răspundă punctual în termenul precizat în cadrul scrisorii de clarificare, conform Metodologiei de verificare, evaluare și selecție a proiectelor în cadrul Programului Educație și Ocupare (PEO) 2021 – 2027.**

Sursa: https://mfe.gov.ro

\*

PEO informează solicitanții că începând cu data de 26.06.2024 vor primi, prin sistemul informatic MySMIS 2021+, solicitări de clarificări aferente etapei de evaluare tehnică și financiară calitativă pentru proiectele epuse în cadrul apelurilor „Ține pasul”

Autoritatea de Management pentru Programul Educație și Ocupare (PEO) 2021 – 2027 informează solicitanții că începând cu data de 26.06.2024 vor primi, prin sistemul informatic MySMIS 2021+, solicitări de clarificări aferente etapei de evaluare tehnică și financiară calitativă (ETFC), formulate de Comisia de evaluare a proiectelor depuse în cadrul apelurilor de proiecte „Ține pasul” – Regiuni mai puțin dezvoltate PEO/78/PEO\_P9/OP4/ESO4.7/PEO\_A36 și „Ține pasul” – Regiunea dezvoltată București – Ilfov PEO/79/PEO\_P9/OP4/ESO4.7/PEO\_A36.

**Solicitanții sunt rugați să verifice periodic contul MySMIS 2021+ și să răspundă punctual în termenul precizat în cadrul scrisorii de clarificare, conform Metodologiei de verificare, evaluare și selecție a proiectelor în cadrul Programului Educație și Ocupare (PEO) 2021 – 2027.**

Sursa: https://mfe.gov.ro

🏵🏵🏵

Din Actualitatea Europeană

Comisia deschide înscrierile pentru Premiul „Access City” 2025

Înscrierile sunt acum deschise pentru [**Premiul „Access City” 2025**](https://ec.europa.eu/social/main.jsp?catId=1141).

Acest premiu recompensează orașele care au depus eforturi remarcabile pentru a deveni mai accesibile pentru persoanele cu handicap. Ediția din 2025 marchează cea de a 15-a aniversare a Premiului „Access City”. În cadrul acestei ediții, legată de Jocurile Olimpice și Paralimpice de la Paris 2024, Comisia va acorda, de asemenea, o mențiune specială pentru „infrastructuri sportive accesibile”.

Premiul este organizat de Comisia Europeană în parteneriat cu [Forumul european al persoanelor cu handicap](https://www.edf-feph.org/). Se pot înscrie orașe din UE care au peste 50 000 de locuitori. Câștigătorii de pe locurile I, II și III din cadrul premiului „Access City” 2025 vor primi premii în valoare de 150 000 EUR, 120 000 EUR și, respectiv, 80 000 EUR.

Câștigătorii vor fi anunțați în cadrul unei ceremonii de decernare a premiilor care va avea loc cu ocazia conferinței privind Ziua europeană a persoanelor cu handicap, în perioada 28-29 noiembrie 2024. Orașele își pot depune candidaturile cel târziu până la data de **10 septembrie 2024**, ora 23:59 CEST.

\*

S-au deschis înscrierile la ediția din 2025 a Premiului european pentru femeile inovatoare

Comisia a lansat astăzi, 27 iunie, ediția din 2025 a Premiului european pentru femeile inovatoare.

Această inițiativă comună, sprijinită de [Consiliul European pentru Inovare](https://eic.ec.europa.eu/index_en) (CEI) și de [Institutul European de Inovare și Tehnologie](https://eit.europa.eu/) (EIT), celebrează realizările remarcabile ale antreprenoarelor care se află în spatele celor mai revoluționare inovații din Europa. Vor fi selectate câștigătoare pentru trei categorii de premii: „EIC Women innovators”, „EIC Rising innovators” și „EIT Women leadership”.

Iliana **Ivanova**, comisara pentru inovare, cercetare, cultură, educație și tineret, a declarat: *„Europa găzduiește multe femei inovatoare care sunt surse de inspirație, precum și antreprenoare care conduc întreprinderi revoluționare de succes. Premiul european pentru femeile inovatoare evidențiază competențele și ingeniozitatea acestora, indicându-le ca modele de urmat. Acest premiu contribuie la consolidarea egalității de gen în mediul de afaceri și în cel tehnologic, promovând talentele femeilor în domeniul inovării și întreprinderile conduse de femei.”*

Premiul recompensează femei din întreaga UE și din țările asociate la programul UE pentru cercetare și inovare [Orizont Europa](https://ec.europa.eu/info/horizon-europe_en), ale căror inovații disruptive determină schimbări pozitive pentru oameni și pentru planetă. Termenul de depunere a candidaturilor este 25 septembrie 2024 (ora 17:00 CEST). Mai multe informații sunt disponibile [aici](https://eic.ec.europa.eu/news/2025-european-prize-women-innovators-now-open-applications-2024-06-27_en).

\*

Comisia lansează o consultare a părților interesate cu privire la programul „Europa digitală”

Comisia a lansat astăzi, 27 iunie, **o consultare deschisă a părților interesate, cu o durată de 12 săptămâni, privind programul „Europa digitală” (DIGITAL)**.

Consultarea urmărește să obțină informații referitoare la nevoile părților interesate în ceea ce privește transformarea digitală, precum și la beneficiile și posibilele îmbunătățiri ale programului DIGITAL. Prin urmare, ea va colecta perspective diverse, de la **întreprinderi mici și mijlocii la organizații neguvernamentale, mediul academic, parteneri sociali, autorități publice și alte organizații publice și private, precum și de la cetățeni**, atât din statele membre ale UE, cât și din țările asociate.

Comisia va publica apoi un raport de sinteză privind rezultatele consultării și răspunsurile părților interesate pe site-ul [„Exprimați-vă părerea”](https://ec.europa.eu/info/law/better-regulation/have-your-say_ro). Feedbackul primit va sta la baza reflecțiilor cu privire la posibile îmbunătățiri ale programului DIGITAL și, de asemenea, va ajuta la proiectarea de viitoare inițiative. Perioada de consultare se încheie la 20 septembrie 2024.

Programul „Europa digitală” este un program de finanțare al UE cu un buget de peste 7,9 miliarde EUR, axat pe punerea tehnologiei digitale la dispoziția întreprinderilor, a cetățenilor și a administrațiilor publice. Programul „Europa digitală” completează finanțarea disponibilă prin intermediul altor programe ale UE, precum [Orizont Europa](https://research-and-innovation.ec.europa.eu/funding/funding-opportunities/funding-programmes-and-open-calls/horizon-europe_en) (cercetare și inovare), [Mecanismul pentru interconectarea Europei](https://hadea.ec.europa.eu/programmes/connecting-europe-facility_en) (infrastructură digitală), [Mecanismul de redresare și reziliență](https://commission.europa.eu/business-economy-euro/economic-recovery/recovery-and-resilience-facility_ro), [fondurile structurale](https://ec.europa.eu/regional_policy/funding/available-budget_en) și altele.

\*

Raportul de convergență evaluează progresele înregistrate de statele membre în direcția aderării la zona euro

Comisia Europeană a publicat raportul de convergență pe 2024, care cuprinde evaluarea sa cu privire la progresele făcute de statele membre din afara zonei euro în direcția adoptării monedei euro.

Raportul se referă la cele șase state membre din afara zonei euro care s-au angajat, din punct de vedere juridic, să adopte moneda euro: Bulgaria, Cehia, Ungaria, Polonia, România și Suedia.

Aderarea la zona euro este un proces deschis, care se bazează pe anumite norme. Raportul se bazează pe criteriile de convergență, denumite uneori și „criteriile de la Maastricht”, care sunt prevăzute la articolul 140 alineatul (1) din Tratatul privind funcționarea Uniunii Europene (TFUE). Printre aceste criterii de convergență se numără stabilitatea prețurilor, soliditatea finanțelor publice, stabilitatea cursului de schimb și convergența ratelor dobânzilor pe termen lung.

Concluzia raportului este că statele membre pe care le vizează prezintă rezultate eterogene în ceea ce privește convergența nominală. În prezent, niciunul dintre aceste state membre nu îndeplinește toate criteriile de aderare la zona euro. Bulgaria este singura țară care îndeplinește toate criteriile cu excepția unuia și a cărei legislație națională poate fi considerată compatibilă cu normele uniunii economice și monetare.

Potrivit concluziilor raportului:

* Suedia îndeplinește criteriul privind stabilitatea prețurilor.
* Bulgaria și Suedia îndeplinesc criteriul privind finanțele publice, iar pe baza raportului Comisiei din 19 iunie întocmit în temeiul articolului 126 alineatul (3), se preconizează că Cehia va îndeplini la rândul său acest criteriu.
* Bulgaria, Cehia și Suedia îndeplinesc criteriul privind ratele dobânzilor pe termen lung.
* Bulgaria îndeplinește criteriul privind cursul de schimb. Niciunul dintre celelalte state membre nu este membru al mecanismului cursului de schimb (MCS II): este necesară o participare de minimum doi ani la mecanism, fără tensiuni monetare grave, înainte de aderarea la zona euro.

Evaluarea Comisiei este completată de raportul de convergență al Băncii Centrale Europene (BCE), care a fost publicat tot astăzi.

**Evaluarea globală a gradului de pregătire**

Raportul constată de asemenea că legislația Bulgariei poate fi considerată compatibilă cu dreptul UE, sub rezerva condițiilor și a interpretărilor specificate în raportul de convergență. Legislația națională în domeniul monetar nu este pe deplin compatibilă cu normele uniunii economice și monetare în celelalte cinci state membre ale UE din afara zonei euro care au fost examinate.

Totodată, Comisia a analizat și factorii suplimentari menționați în tratat care ar trebui luați în considerare la evaluarea caracterului durabil al convergenței. În urma acestei analize a reieșit că statele membre din afara zonei euro sunt în general bine integrate economic și financiar în UE. Cu toate acestea, unele dintre aceste țări dau dovadă de vulnerabilități macroeconomice și/sau se confruntă cu probleme legate de mediul de afaceri și de cadrul lor instituțional, care pot prezenta riscuri pentru sustenabilitatea procesului de convergență.

Evaluarea convergenței prezentată în raportul în discuție a fost influențată de mai multe șocuri economice și evoluții de politică majore din ultimii doi ani. Războiul de agresiune al Rusiei împotriva Ucrainei a perturbat piața energiei și lanțurile de aprovizionare de la nivel mondial, prețurile energiei crescând până la niveluri record în 2022. Economia UE a dat dovadă de o reziliență remarcabilă, reducându-și cu succes dependența de combustibilii fosili din Rusia și limitând impactul negativ asupra activității economice. Inflația totală a atins nivelul maxim în UE în 2022, sub presiunea prețurilor energiei, ale alimentelor și ale altor produse de bază. Creșterea vertiginoasă a prețurilor energiei în 2022 a determinat, totodată, multe state membre să ia măsuri de urgență de sprijin în domeniul energiei, pentru a atenua efectele economice și sociale ale acestei creșteri.

În 2023, economia UE și-a pierdut dinamica, slăbită de erodarea puterii de cumpărare a gospodăriilor, de un mediu extern inert și de condițiile de finanțare mai stricte. Pe măsură ce prețurile energiei s-au redresat după atingerea nivelurilor maxime și înăsprirea politicii monetare și-a făcut simțite efectele asupra economiei, inflația anuală IAPC a scăzut drastic în UE.

În același timp, implementarea constantă a [mecanismului de redresare și reziliență (MRR)](https://commission.europa.eu/business-economy-euro/economic-recovery/recovery-and-resilience-facility_en) și a [programelor politicii de coeziune](https://ec.europa.eu/regional_policy/2021-2027_ro) continuă să sprijine reformele și investițiile majore într-o serie largă de domenii de politică din UE și sprijină sustenabilitatea fiscală. Noul cadru de guvernanță economică își propune de asemenea să continue, în viitor, promovarea sustenabilității datoriei și a creșterii economice.

**Eurobarometru: sprijin general pentru euro în statele membre din afara zonei euro**

Conform celui mai recent sondaj Eurobarometru, majoritatea cetățenilor (59 %) din statele membre din afara zonei euro consideră că moneda comună a avut un impact pozitiv asupra statelor membre unde aceasta este deja în uz. Majoritatea oamenilor (53 %) cred, de asemenea, că introducerea monedei euro ar avea consecințe pozitive pentru propria țară și pentru ei înșiși (56 %).

Per total, 58 % dintre respondenți sunt în favoarea introducerii monedei euro în țara lor. Sprijinul este puternic îndeosebi în România (77 %) și Ungaria (76 %), urmate de Suedia (55 %), Cehia (49 %), Bulgaria (49 %) și Polonia (47 %). Opiniile favorabile introducerii monedei euro sunt în creștere în special în Cehia, cu 6 puncte în plus față de anul trecut.

Bulgaria este țara în care o proporție mai mare de cetățeni (71 %) cred că moneda euro va fi introdusă în următorii cinci ani. Deși 64 % dintre cetățenii Bulgariei cred că introducerea monedei euro va duce la creșterea prețurilor, 44 % dintre ei (mai mult cu 2 puncte) consideră că introducerea monedei euro ar avea consecințe pozitive pentru țara lor.

**Context**

Raportul de convergență al Comisiei Europene stă la baza propunerii Comisiei de decizie a Consiliului UE privind adoptarea monedei euro de către un stat membru.

Raportul de convergență al Comisiei Europene este independent de raportul de convergență întocmit de BCE, dar este publicat concomitent cu acesta.

Rapoartele de convergență sunt publicate o dată la doi ani sau atunci când există o cerere specifică din partea unui stat membru de a i se evalua nivelul de pregătire în ceea ce privește aderarea la zona euro, cum a fost, de exemplu, cazul Letoniei în 2013.

Toate statele membre, cu excepția Danemarcei, și-au luat angajamentul, din punct de vedere juridic, de a adera la zona euro. Prin urmare, Danemarca, care a negociat o clauză de neparticipare în Tratatul de la Maastricht, nu este vizată de raport.

Acest sondaj Eurobarometru Flash 548 a fost realizat în mai 2024 în cele șase state membre din afara zonei euro care și-au luat angajamentul, din punct de vedere juridic, de a adopta moneda euro: Bulgaria, Cehia, Ungaria, Polonia, România și Suedia.

\*

Comisia trimite constatări preliminare către Apple și deschide o anchetă suplimentară pentru neconformitate împotriva Apple

Comisia trimite constatări preliminare către Apple și deschide o anchetă suplimentară pentru neconformitate împotriva Apple în temeiul Regulamentului privind piețele digitale.

Astăzi, 24 iunie, Comisia Europeană a informat **Apple** cu privire la opinia sa preliminară potrivit căreia regulile magazinului său de aplicații App Store încalcă Regulamentul privind piețele digitale, deoarece îi împiedică pe dezvoltatorii de aplicații să îi orienteze în mod liber către canale alternative pe consumatorii aflați în căutare de oferte și conținut.

În plus, Comisia a inițiat o nouă procedură de neconformitate împotriva **Apple** fiind preocupată de faptul că noile sale cerințe contractuale pentru dezvoltatorii de aplicații terți și magazinele de aplicații terțe, inclusiv noua „taxă pentru tehnologie de bază” a Apple, nu asigură respectarea efectivă a obligațiilor Apple în temeiul Regulamentului privind piețele digitale.

**Constatări preliminare în legătură cu regulile Apple privind orientarea clienților pentru App Store**

În temeiul Regulamentului privind piețele digitale, dezvoltatorii care își distribuie aplicațiile prin intermediul App Store deținut de Apple ar trebui să poată, în mod gratuit, să își informeze clienții cu privire la alte posibilități de a cumpăra mai ieftin, să îi orienteze către ofertele respective și să le permită să facă achiziții.

Apple are în prezent **trei seturi de condiții comerciale** care reglementează relația sa cu dezvoltatorii de aplicații, inclusiv regulile App Store privind orientarea clienților. Comisia constată, cu titlu preliminar, următoarele:

* **Niciuna dintre aceste condiții comerciale nu le permite dezvoltatorilor să își orienteze în mod liber clienții**. De exemplu, dezvoltatorii nu pot furniza informații privind prețurile în cadrul aplicației sau nu pot comunica în niciun alt mod cu clienții lor pentru a promova oferte disponibile pe canale de distribuție alternative.
* În majoritatea condițiilor comerciale pe care le pune la dispoziția dezvoltatorilor de aplicații, Apple **permite direcționarea doar prin „link-outs”**, metodă prin care dezvoltatorii de aplicații pot include în aplicația lor un link care redirecționează clientul către o pagină web unde poate încheia un contract. Procesul de direcționare prin *link-out* face obiectul mai multor restricții impuse de Apple, care îi împiedică pe dezvoltatorii de aplicații să comunice, să promoveze oferte și să încheie contracte prin intermediul canalului de distribuție pe care îl preferă.
* Deși Apple poate primi o taxă pentru facilitarea, prin intermediul AppStore, a câștigării inițiale a unui nou client de către dezvoltatori, **taxele percepute de Apple depășesc ceea ce este strict necesar** pentru o astfel de remunerație. De exemplu, Apple le percepe dezvoltatorilor o taxă pentru fiecare achiziție de bunuri sau servicii digitale pe care un utilizator o efectuează în termen de șapte zile de la direcționarea prin link-out din aplicație.

Prin trimiterea constatărilor preliminare, Comisia informează Apple cu privire la opinia sa preliminară potrivit căreia societatea încalcă Regulamentul privind piețele digitale. Acest lucru nu prefigurează rezultatul anchetei, întrucât Apple are acum posibilitatea de a-și exercita dreptul la apărare prin examinarea documentelor din dosarul de anchetă al Comisiei și prin trimiterea unui răspuns în scris la constatările preliminare ale Comisiei.

Dacă opiniile preliminare ale Comisiei se confirmă în cele din urmă, ar însemna că niciunul dintre cele trei seturi de condiții comerciale ale Apple nu respectă articolul 5 alineatul (4) din Regulamentul privind piețele digitale, care le impune controlorilor de acces să le permită gratuit dezvoltatorilor de aplicații să orienteze consumatorii către oferte din afara magazinelor de aplicații ale controlorilor de acces. În acest caz, Comisia ar urma **să adopte o decizie de neconformitate** **în termen de 12 luni** de la inițierea procedurii, la 25 martie 2024.

**O nouă anchetă pentru neconformitate având ca obiect clauzele contractuale ale Apple**

Astăzi, Comisia a deschis și o a treia anchetă pentru neconformitate având ca obiect noile condiții contractuale ale Apple pentru dezvoltatori, ca o condiție pentru a avea acces la unele dintre noile caracteristici permise de Regulamentul privind piețele digitale, în special furnizarea de magazine de aplicații alternative sau posibilitatea de a oferi o aplicație prin intermediul unui canal de distribuție alternativ. Până în prezent, Apple și-a menținut opțiunea de a subscrie la condițiile anterioare, care nu permit deloc canale de distribuție alternative.

Comisia va investiga dacă aceste noi cerințe contractuale pentru dezvoltatorii de aplicații terți și magazinele de aplicații terțe încalcă articolul 6 alineatul (4) din Regulamentul privind piețele digitale și, în special, cerințele privind necesitatea și proporționalitatea prevăzute în acesta. Sunt incluse aici:

1. **Taxa pentru tehnologia de bază a Apple**, în temeiul căreia dezvoltatorii de magazine de aplicații terțe și de aplicații terțe trebuie să plătească o taxă de 0,50 EUR pentru fiecare aplicație instalată. Comisia va investiga dacă Apple a demonstrat că structura taxelor pe care le-a impus, ca parte a noilor condiții comerciale și, în special, a taxei pentru tehnologie de bază, respectă efectiv Regulamentul privind piețele digitale.
2. **Parcurgerea mai multor etape impusă de către Apple utilizatorului** **pentru a descărca și a instala magazine de aplicații sau aplicații alternative pe iPhone**. Comisia va investiga dacă etapele pe care un utilizator trebuie să le parcurgă pentru a finaliza cu succes descărcarea și instalarea magazinelor de aplicații sau a aplicațiilor alternative, precum și diferitele ecrane de informare afișate de Apple utilizatorului respectă Regulamentul privind piețele digitale.
3. **Cerințele** **de eligibilitate** **pentru dezvoltatori** legate de capacitatea de a oferi magazine de aplicații alternative sau de a distribui direct aplicații de pe internet pe iPhone. Comisia va investiga dacă aceste cerințe, cum ar fi „calitatea de membru în regulă” al programului Apple pentru dezvoltatori, pe care dezvoltatorii de aplicații trebuie să le îndeplinească pentru a putea beneficia de distribuția alternativă prevăzută în Regulamentul privind piețele digitale, respectă Regulamentul.

În paralel, Comisia va continua să întreprindă acțiuni preliminare de investigare în afara domeniului de aplicare al prezentei anchete, în special în ceea ce privește verificările și examinările instituite de Apple pentru a valida aplicațiile și magazinele de aplicații alternative care urmează să fie transferate local (*sideloading*).

**Context**

Alphabet, Amazon, Apple, ByteDance, Meta și Microsoft, cei [șase controlori de acces desemnați](https://ec.europa.eu/commission/presscorner/detail/ro/ip_23_4328) de Comisie la 6 septembrie 2023, au trebuit să se conformeze pe deplin obligațiilor prevăzute în Regulamentul privind piețele digitale până la data de [7 martie 2024](https://ec.europa.eu/commission/presscorner/detail/ro/ip_24_1342).

La [25 martie 2024](https://ec.europa.eu/commission/presscorner/detail/en/ip_24_1689), Comisia a deschis anchete pentru neconformitate cu privire la regulile Alphabet privind orientarea clienților în Google Play și autofavorizarea Google Search, la regulile Apple privind orientarea clienților în App Store și la ecranul de selectare pentru Safari, precum și la modelul „Pay or Consent” al Meta. Comisia a anunțat măsuri de investigare suplimentare pentru a colecta fapte și informații în legătură cu autofavorizarea practicată de Amazon, cu distribuirea aplicațiilor alternative de către Apple și cu noul model de afaceri al Apple.

La [29 aprilie 2024](https://ec.europa.eu/commission/presscorner/detail/ro/ip_24_2363), în temeiul Regulamentului privind piețele digitale, Comisia a desemnat Apple drept controlor de acces pentru iPadOS, sistemul său de operare pentru tablete. Tot în temeiul Regulamentului privind piețele digitale, la [13 mai 2024](https://ec.europa.eu/commission/presscorner/detail/ro/ip_24_2561), Comisia a desemnat Booking drept controlor de acces pentru serviciul său online de intermediere Booking.com. În total, au fost desemnate 24 de servicii de platformă esențiale furnizate de toți controlorii de acces.

În cazul unei încălcări, Comisia poate impune amenzi de până la 10 % din cifra de afaceri totală a controlorului de acces la nivel mondial. Aceste amenzi pot ajunge până la 20 % în cazul încălcărilor repetate. În plus, în cazul încălcărilor sistematice, Comisia poate, de asemenea, să adopte măsuri corective suplimentare, cum ar fi impunerea obligației ca un controlor de acces să își vândă o activitate comercială sau părți ale acesteia sau a interdicției ca un controlor de acces să achiziționeze servicii suplimentare legate de încălcarea sistematică.

\*

UE adoptă cel de al 14-lea pachet de sancțiuni împotriva Rusiei pentru continuarea războiului ilegal împotriva Ucrainei

UE adoptă cel de al 14-lea pachet de sancțiuni împotriva Rusiei pentru continuarea războiului ilegal împotriva Ucrainei, consolidând astfel măsurile de asigurare a respectării sancțiunilor și de prevenire a eludării lor.

Comisia salută adoptarea de către Consiliu a celui de-al 14-lea pachet de sancțiuni împotriva Rusiei. Noul pachet răspunde nevoilor și constatărilor de pe teren și încearcă să asigure respectarea sancțiunilor. Întrucât agresiunea Rusiei împotriva Ucrainei continuă, UE rămâne hotărâtă să acționeze pentru a reduce și mai mult sursele de venituri și capacitatea Rusiei de a purta războaie. Măsurile de astăzi transmit un semnal clar și puternic de unitate a UE și de sprijin pentru Ucraina și poporul său.

Pachetul conține noi măsuri importante legate de energie vizând gazul natural lichefiat (GNL), precum și măsuri vizând navele care sprijină războiul Rusiei. În ceea ce privește GNL, pachetul interzice toate investițiile viitoare în proiecte GNL aflate în construcție în Rusia și exporturile către acestea. De asemenea, va interzice, după o perioadă de tranziție de 9 luni, utilizarea porturilor UE pentru transbordarea GNL rusesc. În plus, pachetul interzice importul de GNL rusesc în anumite terminale care nu sunt conectate la rețeaua de conducte de gaze a UE.

Pentru prima dată, UE a adoptat o măsură vizând anumite nave care contribuie la războiul Rusiei împotriva Ucrainei. Ele fac obiectul unei interdicții de acces în port și al unei interdicții privind furnizarea de servicii. Aceste nave pot fi desemnate ca atare din numeroase motive, printre care sprijinul acordat Rusiei prin transportul de echipamente militare care îi sunt destinate, transportul cerealelor ucrainene furate și sprijinul pentru dezvoltarea sectorului energetic al Rusiei, de exemplu prin transportul de componente GNL sau prin transbordarea GNL. Măsura vizează și petrolierele care fac parte din așa-numita „flotă-fantomă” a lui Putin și care eludează plafoanele stabilite de UE și de Coaliția pentru plafonarea prețurilor, adoptând, în același timp, practici înșelătoare de transport maritim și ignorând total standardele internaționale. În această primă rundă, UE a inclus pe listă 27 de nave. Lista poate fi actualizată regulat, în funcție de implicarea, în permanentă evoluție, a acestor nave care ajută Rusia să își poarte războiul cu Ucraina.

În plus, pachetul introduce noi includeri pe listă a unor persoane și entități responsabile de acțiuni care subminează sau amenință integritatea teritorială, suveranitatea și independența Ucrainei. În total au fost adăugate pe listă 116 intrări, mai exact 69 de persoane și 47 de entități cărora le vor fi înghețate activele. Pentru persoanele fizice, se vor aplica în plus interdicții de călătorie.

Pachetul de astăzi consolidează în mod semnificativ sancțiunile noastre financiare introducând, pentru băncile din UE cu sediul în afara Rusiei, interdicția de a utiliza sistemul de mesagerie financiară SPFS, echivalentul SWIFT în Rusia. De asemenea, îi permite Consiliului să întocmească o listă cu acele bănci din țări terțe care nu sunt rusești, dar sunt conectate la un astfel de sistem; acestor bănci li se va interzice să desfășoare activități comerciale cu operatorii din UE. Și în cele din urmă, pachetul introduce o interdicție asupra tranzacțiilor cu bănci și cu furnizori de criptoactive din Rusia și din țări terțe care facilitează tranzacțiile efectuate în sprijinul bazei industriale de apărare a Rusiei. Aceste noi sancțiuni vor reduce capacitatea Kremlinului de a direcționa fonduri pentru a-și finanța mașina de război.

Unul dintre obiectivele-cheie rămâne limitarea în continuare a veniturilor rusești și consolidarea restricțiilor la export pentru produsele industriale și tehnologiile avansate. Pachetul restricționează exportul a nouă produse suplimentare cu dublă utilizare și cu tehnologii avansate (de exemplu, amplificatoare pentru microunde și antene, înregistratoare de date de zbor și vehicule de teren) și extinde interdicțiile la export pentru anumite tipuri de produse industriale chimice, materiale plastice, piese pentru vehicule și utilaje. În 2021, înainte de invadarea Ucrainei, aceste exporturi ale UE valorau 5 miliarde EUR. În plus, exportul și transferul minereului de mangan sunt acum interzise.

Pachetul impune, de asemenea, restricții mai stricte pentru exportul de produse cu dublă utilizare și de produse tehnologice avansate către 61 de entități – cu sediul în Rusia (28) și în țări terțe (33) – care sunt asociate direct sau indirect complexului militar al Rusiei și contribuie astfel la sprijinirea războiului de agresiune al Rusiei. Pachetul extinde, de asemenea, interdicția la import și la heliu, care generează venituri semnificative pentru Rusia.

Întrucât Rusia caută în mod constant modalități de eludare a sancțiunilor, UE și-a reevaluat și adaptat strategiile. Pentru a limita și mai mult capacitatea Rusiei de a avea acces la bunuri și tehnologii restricționate, acest pachet conține mai multe măsuri menite să stimuleze respectarea normelor de către sectorul privat, să sprijine asigurarea respectării normelor de către autoritățile naționale competente și să împiedice eludarea sancțiunilor, inclusiv prin menținerea sub control a filialelor străine ale operatorilor din UE.

În plus, include inițiative specifice de protejare a operatorilor din UE împotriva exproprierii și de răspuns la alte acțiuni nelegitime ale statului rus, inclusiv la furtul de proprietate intelectuală.

Pachetul ajustează, de asemenea, interdicția la importul de diamante rusești deja convenită în cel de-al 12-lea pachet de sancțiuni. Se clarifică astfel faptul că interdicția nu se aplică diamantelor care se aflau în UE sau într-o țară terță (alta decât Rusia) sau care au fost șlefuite sau fabricate într-o țară terță înainte de intrarea în vigoare a interdicției privind diamantele rusești (așa-numita „neretroactivitate”). Pachetul permite, de asemenea, importurile sau exporturile temporare de bijuterii, de exemplu pentru târguri comerciale sau reparații. În plus, prelungește cu șase luni (până la 1 martie 2025) perioada de „sunrise” după care sistemul de trasabilitate completă pentru importurile de diamante naturale brute și șlefuite va deveni obligatoriu. În plus, Consiliul amână interdicția privind bijuteriile care încorporează diamante rusești prelucrate în țări terțe, altele decât Rusia, până când Consiliul va decide să activeze interdicția în lumina acțiunilor întreprinse în cadrul G7 pentru a pune în aplicare această măsură.

Noul pachet include și măsuri care ne protejează procesele democratice și combat ingerința Rusiei, cum ar fi interdicția ca partidele politice să primească finanțare din partea statului rus. De asemenea, include măsuri de consolidare a restricțiilor existente în materie de transport, în special interdicția de zbor și interzicerea transportului rutier.

Veți găsi o prezentare completă a pachetului în secțiunea [Întrebări și răspunsuri](https://ec.europa.eu/commission/presscorner/detail/en/qanda_24_3289).

**Context**

UE își reafirmă susținerea fermă față de Ucraina și de poporul ucrainean și va continua să sprijine cu hotărâre economia, societatea, forțele armate și reconstrucția viitoare ale Ucrainei. Sancțiunile UE se află în centrul răspunsului UE la agresiunea militară nejustificată a Rusiei împotriva Ucrainei, deoarece degradează capacitatea militară și tehnologică a Rusiei, izolează țara de pe cele mai dezvoltate piețe mondiale, privează Kremlinul de veniturile cu care finanțează războiul și impun costuri tot mai mari economiei Rusiei. În acest sens, sancțiunile contribuie la îndeplinirea obiectivului-cheie al UE, și anume continuarea eforturilor pentru o pace justă și durabilă, și nu pentru un nou conflict înghețat. Efectele lor cresc în timp, pe măsură ce sancțiunile erodează baza industrială și tehnologică a Rusiei. În plus, UE continuă să se asigure că sancțiunile sale nu afectează exporturile de energie și de produse agroalimentare din Rusia către țări terțe. În calitate de gardian al tratatelor UE, Comisia Europeană monitorizează punerea în aplicare a sancțiunilor UE de către toate statele membre.

Cifrele comerciale anormale, care sunt în creștere pentru anumite produse/țări, reprezintă o dovadă incontestabilă a faptului că Rusia caută în mod activ modalități de a eluda sancțiunile. Acest lucru ne determină să ne intensificăm eforturile de combatere a eludării și să solicităm o cooperare și mai strânsă din partea vecinilor noștri. Trimisul special al UE pentru aplicarea sancțiunilor, David O'Sullivan, continuă să se adreseze principalelor țări terțe pentru a combate eludarea. Primele rezultate sunt deja vizibile. în unele țări se instituie sisteme de monitorizare, control și blocare a reexporturilor. În colaborare cu parteneri care au aceleași principii ca și noi, am convenit, de asemenea, asupra unei [liste cu bunuri comune de înaltă prioritate care fac obiectul sancțiunilor](https://finance.ec.europa.eu/publications/list-common-high-priority-items_en?prefLang=ro), cărora întreprinderile ar trebui să le acorde o atenție deosebită și pe care țările terțe nu trebuie să le reexporte către Rusia. În plus, în cadrul UE, am elaborat, de asemenea, o [listă a bunurilor care fac obiectul unor sancțiuni și sunt critice din punct de vedere economic](https://finance.ec.europa.eu/document/download/ed41eea6-8d13-4963-ad80-38a8d4f94b78_en?filename=230623-list-economically-critical-goods_en.pdf) și în privința cărora întreprinderile și țările terțe ar trebui să fie deosebit de vigilente.

**Pentru informații suplimentare**

[Link către întrebări și răspunsuri](https://ec.europa.eu/commission/presscorner/detail/en/qanda_24_3425)

[Link către Jurnalul Oficial](https://eur-lex.europa.eu/oj/daily-view/L-series/default.html?locale=ro)

[Mai multe informații despre sancțiuni](https://finance.ec.europa.eu/eu-and-world/sanctions-restrictive-measures/overview-sanctions-and-related-resources_en?prefLang=ro)

\*

Comisia avansează în ceea ce privește ridicarea suspendării plăților în valoare de 37,2 milioane EUR pentru România în cadrul Mecanismului de redresare și reziliență.

Comisia Europeană a adoptat astăzi, 24 iunie, două decizii prin care emite o evaluare preliminară pozitivă pentru a ridica suspendarea plății în valoare de 714 milioane EUR către Portugalia și a plății în valoare de 37,2 milioane EUR către România (fără prefinanțare), după ce a recunoscut progresele înregistrate în implementarea planurilor de redresare și reziliență respective ale acestor țări.

Acest lucru survine după suspendările anterioare, când Comisia constatase că anumite jaloane și ținte nu fuseseră atinse în mod satisfăcător în [cea de a treia și a patra cerere de plată](https://ec.europa.eu/commission/presscorner/detail/es/ip_23_6595) ale Portugaliei și în [cea de a doua cerere de plată](https://ec.europa.eu/commission/presscorner/detail/ro/ip_23_3496) a României.

**37,2 milioane EUR ca urmare a măsurilor de promovare a tranziției verzi în România**

Comisia a constatat că două jaloane specifice din cea de a doua cerere de plată a României nu fuseseră îndeplinite în mod satisfăcător. Acest fapt a dus la reținerea unei sume de 53,4 milioane EUR. După suspendarea inițială, România a fost încurajată să ia măsuri pe o perioadă de 6 luni. Acum, Comisia a constatat că România a luat măsuri pentru a se asigura că o parte din jaloanele restante au fost îndeplinite în mod satisfăcător.

Mai precis, în iunie 2023 s-a considerat că jalonul 129, legat de capacitățile de producție a hidrogenului verde, precum și jalonul 133, privind investițiile în instalații de producere a energiei termice cu emisii mai scăzute de dioxid de carbon, nu au fost îndeplinite în mod satisfăcător. Mecanismul de suspendare a permis țării să primească o plată parțială pentru jaloanele și țintele care fuseseră atinse în mod satisfăcător, acordându-i totodată timp suplimentar pentru a îndeplini cerințele restante.

Utilizând calendarul prelungit, România a implementat o serie de acțiuni eficace, care au accelerat decarbonizarea industriei sale. Comisia a concluzionat că jalonul 133 este acum îndeplinit în mod satisfăcător. În consecință, propune acum deblocarea sumei de 17,8 milioane EUR care corespunde acestui jalon.

În ceea ce privește jalonul 129, Comisia a informat România că îl consideră în continuare ca nefiind îndeplinit în totalitate în mod satisfăcător, recunoscând totuși progresele realizate pentru finalizarea acestuia. România are acum la dispoziție două luni pentru a trimite observații suplimentare Comisiei, după care se poate încă lua o decizie cu privire la eliberarea sumei restante aferente jalonului 129.

Planul general de redresare al României, în valoare de 28,5 miliarde EUR sub formă de granturi și de împrumuturi, cuprinde o serie de reforme și de investiții menite să consolideze economia țării. Comisia a plătit României **peste 9,41 miliarde EUR**, ceea ce corespunde unui procent de 33 % din totalul fondurilor prevăzute în planul României, fiind îndeplinite 14 % din toate jaloanele și țintele din plan.

Detalii suplimentare privind planul de redresare al României, inclusiv o hartă a proiectelor finanțate în cadrul MRR, sunt disponibile [aici](https://commission.europa.eu/business-economy-euro/economic-recovery/recovery-and-resilience-facility/country-pages/romanias-recovery-and-resilience-plan_en?prefLang=ro).

\*

UE investește aproape 3 miliarde EUR din veniturile provenite din comercializarea certificatelor de emisii pentru sisteme energetice mai curate în zece țări ale UE

UE investește aproape 3 miliarde EUR din veniturile provenite din comercializarea certificatelor de emisii pentru sisteme energetice mai curate în zece țări ale UE, prin intermediul Fondului pentru modernizare.

Uniunea Europeană [a plătit astăzi, 24 iunie, 2,967 miliarde EUR prin intermediul Fondului pentru modernizare](https://modernisationfund.eu/documents-2/disbursement-decisions/) în vederea sprijinirii a 39 de proiecte energetice în zece state membre ale UE. Aceste investiții vor permite modernizarea sistemelor energetice, reducerea emisiilor de gaze cu efect de seră în sectoarele energiei, industriei și transporturilor și îmbunătățirea eficienței energetice.

Statele membre care beneficiază de prima plată din 2024 sunt Bulgaria (65,2 milioane EUR), Croația (52 de milioane EUR), Cehia (835,2 milioane EUR), Estonia (24,1 milioane EUR), Ungaria (76,8 milioane EUR), Letonia (26,8 milioane EUR), Lituania (59 de milioane EUR), Polonia (697,5 milioane EUR), România (1,095 miliarde EUR) și Slovacia (35 de milioane EUR). Proiectele sprijinite astăzi se axează pe producerea de energie electrică din surse regenerabile, pe utilizarea și instalarea de surse de energie regenerabile, pe modernizarea rețelelor energetice și pe eficiența energetică.

Această plată, finanțată din veniturile provenite din [schema UE de comercializare a certificatelor de emisii](https://climate.ec.europa.eu/eu-action/eu-emissions-trading-system-eu-ets_ro) (EU ETS), este cea mai mare plată efectuată până în prezent prin intermediul Fondului pentru modernizare, **cheltuielile totale ridicându-se la 12,65 miliarde EUR** începând din ianuarie 2021. Aceste investiții ajută statele membre să își atingă obiectivele în materie de climă și de energie și contribuie la obiectivul pe termen lung al UE de realizare a neutralității climatice până în 2050.

Mai multe detalii sunt disponibile online în [comunicatul de presă](https://ec.europa.eu/commission/presscorner/detail/en/IP_24_3436).

\*

Instrumentul european pentru pace: Consiliul adoptă pentru prima dată o măsură de asistență în sprijinul forțelor de apărare ale Kenyei

Consiliul a adoptat astăzi o măsură de asistență în cadrul Instrumentului european pentru pace în valoare de **20** de milioane **EUR**. Obiectivul acesteia este de a consolida capacitățile operaționale ale **forțelor de apărare ale Kenyei** pentru a proteja integritatea teritorială și suveranitatea acestei țări, precum și populația sa civilă împotriva amenințărilor interne și externe. Măsura de asistență va contribui, de asemenea, la securizarea zonelor de frontieră și la combaterea operațiunilor tot mai numeroase ale al-Shabaab de-a lungul frontierei cu Somalia.

În mod concret, Instrumentul european pentru pace va finanța **echipamente** și materiale și servicii conexe, inclusiv formarea tehnică acolo unde este necesar. Mai precis, **unitățile de infanterie** ale armatei kenyene și **unitățile** aferente **de sprijin de luptă** și **de sprijin servicii de luptă** vor primi vehicule aeriene tactice fără pilot, interceptori neletali și dispozitive de bruiaj, sisteme de neutralizare a dispozitivelor explozive improvizate, mijloace de război electronic, vehicule tactice de teren de uz militar și un post medical mobil. În plus, pentru sprijinirea eforturilor Marinei Kenyei, **unitățile navale maritime** vor fi echipate cu ochelari de vedere pe timp de noapte, veste de salvare și echipamente individuale de protecție specifice.

Acest sprijin este un rezultat concret al consultărilor comune în materie de securitate și apărare desfășurate în cadrul **dialogului strategic UE-Kenya**. Investind în capacitățile și capabilitățile forțelor de apărare ale Kenyei, UE își reafirmă sprijinul pentru această țară, considerând-o un pilon al păcii și stabilității în regiune.

**Context**

Instrumentul european pentru pace a fost instituit în martie 2021 pentru finanțarea acțiunilor din cadrul politicii externe și de securitate comune în vederea prevenirii conflictelor, a menținerii păcii și a consolidării securității și stabilității internaționale. În special, Instrumentul european pentru pace permite UE să finanțeze acțiuni menite să consolideze capacitățile statelor terțe și ale organizațiilor regionale și internaționale în ceea ce privește chestiuni militare și de apărare.

* [Instrumentul european pentru pace, pagină din secțiunea „Politici”](https://www.consilium.europa.eu/ro/policies/european-peace-facility/)
* [Cooperarea UE în materie de securitate și apărare (informații generale)](https://www.consilium.europa.eu/ro/policies/defence-security/)

\*

Copiii și conflictele armate: Consiliul actualizează orientările UE și aprobă concluzii

Consiliul a adoptat astăzi **Orientările** actualizate ale **UE privind copiii și conflictele armate**, care au fost adoptate pentru prima dată în 2003 și apoi actualizate în 2008, și a **aprobat concluzii** pe această temă.

Consiliul este profund îngrijorat de **creșterea numărului de încălcări ale drepturilor copiilor în contextul conflictelor armate**, fenomen exacerbat de proliferarea războaielor, inclusiv războiul de agresiune al Rusiei împotriva Ucrainei și deportarea ilegală și transferul forțat de copii ucraineni din contextul acestuia.

Copiii sunt puternic afectați de conflictele armate. În aproape toate zonele de conflict ale lumii, de la Sahel, Africa Centrală și de Est până în Orientul Mijlociu și Asia, **copiii reprezintă aproape de jumătate din populația afectată**. Aceștia se confruntă cu violențe, vătămări și pierderea vieții, recrutare, strămutare și dezrădăcinare, întreruperea educației, lipsa asistenței medicale și traume fizice și psihice de lungă durată. În plus, schimbările care afectează natura conflictelor, a tacticilor și a armelor utilizate au amplificat riscurile pentru copii și civili în general.

Cel mai recent raport anual al secretarului general al ONU privind copiii și conflictele armate indică o creștere cu 21% a numărului de încălcări grave împotriva copiilor în situații de conflict în 2023, cel mai mare număr fiind înregistrat în Israel și în teritoriile palestiniene ocupate, precum și în Republica Democratică Congo, Myanmar, Somalia, Nigeria și Sudan.

Beneficiind de sprijin adecvat și furnizat la timp, copiii se pot reface în urma unor situații extreme și se pot dezvolta. Protecția, recuperarea și reintegrarea lor sunt esențiale pentru pacea și securitatea pe termen lung, precum și pentru dezvoltarea durabilă.

Orientările actualizate ale UE privind copiii și conflictele armate, aprobate astăzi de Consiliu, sunt menite **să consolideze contribuția UE la respectarea, protecția și exercitarea drepturilor copiilor în conflictele armate** și în alte situații de violență armată din partea organizațiilor teroriste sau a grupurilor infracționale organizate, la nivel mondial. Acestea adoptă o abordare solidă, cuprinzătoare și holistică și vor servi drept cadru operațional pentru toate statele membre și instituțiile UE care își desfășoară activitatea în acest domeniu.

Orientările actualizate ale UE au ca scop să țină seama de **noile evoluții** – de exemplu, amenințările sporite, nu în ultimul rând din cauza utilizării noilor tehnologii și a folosirii nediferențiate a armelor explozive în zonele populate – și **să alinieze** pe deplin **abordarea UE la cadrul stabilit de Consiliul de Securitate al Organizației Națiunilor Unite prin rezoluții succesive**, în special „cele șase încălcări grave împotriva copiilor în vremuri de conflict armat”. De asemenea, acestea consolidează alinierea UE la mandatul secretarului general al ONU și al reprezentantului special pentru copii și conflictele armate și cooperarea cu aceștia.

În paralel, UE și-a actualizat și publicat Lista de control pentru integrarea protecției copiilor afectați de conflicte armate în **misiunile și operațiile** politicii de securitate și apărare comune (**PSAC**). Lista de control PSAC este un instrument operațional și practic care oferă orientări pentru planificarea și desfășurarea activităților operaționale pentru mai mult de douăzeci de misiuni și operații de gestionare a crizelor.

Protecția copiilor afectați de conflicte trebuie să rămână un **pilon central** al agendelor privind drepturile omului, pacea și securitatea, consolidarea păcii, dezvoltarea și ajutorul umanitar.

* [Concluziile Consiliului privind copiii și conflictele armate](https://data.consilium.europa.eu/doc/document/ST-11296-2024-INIT/ro/pdf)
* [Orientările UE privind copiii și conflictele armate (2003)](https://data.consilium.europa.eu/doc/document/ST-15634-2003-INIT/ro/pdf)
* [Cadrul secretarului general al ONU „Cele șase încălcări grave” (Biroul reprezentantului special al secretarului general al ONU pentru copii și conflictele armate)](https://childrenandarmedconflict.un.org/six-grave-violations/)
* [Raportul anual al secretarului general al ONU privind copiii și conflictele armate (2023)](https://childrenandarmedconflict.un.org/document/secretary-general-annual-report-on-children-and-armed-conflict-2/)

\*

Consiliul aprobă concluzii privind evaluarea la jumătatea perioadei a instrumentului de finanțare externă IVCDCI – Europa globală

Consiliul a aprobat concluzii privind evaluarea la jumătatea perioadei a **Instrumentului de vecinătate, cooperare pentru dezvoltare și cooperare internațională – Europa globală** (IVCDCI – Europa globală). Concluziile urmează raportului Comisiei privind evaluarea instrumentelor de finanțare externă ale Uniunii Europene pentru cadrele financiare multianuale (CFM) 2014-2020 și 2021-2027.

În concluzii, Consiliul consideră că IVCDCI – Europa globală este, în general, **adecvat scopului și își îndeplinește obiectivele**. În plus, Consiliul ia act de faptul că prin combinarea mai multor instrumente de finanțare externă din CFM 2014-2020, IVCDCI – Europa globală abordează structura fragmentată a arhitecturii financiare anterioare și reprezintă un **pas înainte în ceea ce privește claritatea, eficacitatea și transparența sprijinului acordat de UE țărilor partenere și a cooperării cu acestea**.

Consiliul subliniază faptul că actualul context geopolitic necesită o Uniune Europeană care își îndeplinește obiectivele de dezvoltare și geopolitice, promovează valorile și interesele fundamentale ale UE la nivel mondial și răspunde nevoilor țărilor partenere. În acest sens, IVCDCI – Europa globală, prin ambiția sa axată în primul rând pe politici și prin parteneriatele sale consolidate, **consolidează rolul geopolitic al Uniunii**.

Consiliul subliniază, de asemenea, că instrumentul IVCDCI – Europa globală și strategia Global Gateway sunt instrumente-cheie în efortul de a **consolida eficiența, transparența și rezultatele concrete ale eforturilor de dezvoltare** în țările partenere, printr-o abordare de tip „Echipa Europa”.

În același timp, Consiliul afirmă necesitatea unei coerențe mai mari a politicilor în domeniul dezvoltării pentru a realiza o cooperare pentru dezvoltare mai eficace având în vedere atât obiectivele specifice ale IVCDCI – Europa globală, cât și cele ale Agendei 2030.

**Provocări pentru o punere în aplicare eficace**

În ceea ce privește provocările care persistă pentru punerea în aplicare eficace a IVCDCI – Europa globală, Consiliul subliniază, printre altele, următoarele aspecte:

* consolidarea în continuare a **coerenței dintre politicile** și prioritățile **interne și externe** și luarea în considerare a impactului politicilor UE asupra țărilor partenere;
* abordarea complexității sporite pentru actorii locali și societatea civilă în participarea la **finanțarea programelor IVCDCI – Europa globală și accesul la acestea**;
* **adaptarea** în continuare a **guvernanței** acțiunii externe a UE în conformitate cu lecțiile învățate;
* abordarea deficiențelor identificate în ceea ce privește **abordarea bazată pe stimulente**;
* intensificarea eforturilor de **consolidare a asumării responsabilității la nivel local**, în special în rândul comunităților, al autorităților locale și regionale și al organizațiilor societății civile;
* consolidarea în continuare a colaborării și a **sinergiilor dintre UE și cooperarea bilaterală**;
* îmbunătățirea în continuare a **sinergiei dintre programele naționale, regionale și tematice**, precum și a sprijinului pentru bunurile publice globale;
* îmbunătățirea **legăturilor dintre un răspuns mai flexibil în situații de criză și dezvoltarea pe termen mai lung**, precum și o mai mare coerență cu instrumentele politicii de securitate și apărare comune (PSAC);
* îmbunătățirea modalităților, a criteriilor și a orientărilor pentru **mobilizarea rezervei pentru provocările și prioritățile emergente**;
* continuarea investițiilor în **expertiză și în consolidarea capacităților la nivelul delegațiilor** și al serviciilor centrale ale **UE** pentru a aplica marcaje și a monitoriza obiectivele într-un mod mai riguros și pentru a utiliza datele într-un mod mai strategic;
* creșterea în continuare a **impactului Fondului european pentru dezvoltare durabilă Plus (FEDD+)**, accelerarea contractării și facilitarea punerii în aplicare și a monitorizării garanțiilor bugetare.

Consiliul subliniază, de asemenea, că monitorizarea punerii în aplicare a IVCDCI – Europa globală ar trebui să continue.

* [Evaluarea la jumătatea perioadei a IVCDCI – Europa globală](https://data.consilium.europa.eu/doc/document/ST-11343-2024-INIT/ro/pdf)
* [Raportul Comisiei privind evaluarea instrumentelor de finanțare externă ale Uniunii Europene](https://data.consilium.europa.eu/doc/document/ST-9989-2024-INIT/ro/pdf)
* Anexă la raportul Comisiei

\*

Atacuri cibernetice: șase persoane adăugate pe lista de sancțiuni a UE pentru activități cibernetice răuvoitoare împotriva statelor membre ale UE și a Ucrainei

Consiliul a aprobat măsuri restrictive suplimentare împotriva a **șase persoane** implicate în atacuri cibernetice care afectează sistemele informatice aferente infrastructurii critice, funcțiilor critice ale statului, stocării sau prelucrării informațiilor clasificate, precum și echipelor guvernamentale de răspuns la situații de urgență din statele membre ale UE. Pentru prima dată, se iau măsuri restrictive împotriva infractorilor cibernetici care utilizează campanii de tip ransomware împotriva unor servicii esențiale, cum ar fi sănătatea și serviciile bancare.

Noile includeri pe listă includ doi membri ai „**grupului Callisto**”, Ruslan **Peretyatko** și Andrey **Korinets**. „Grupul Callisto” este un grup de ofițeri de informații ruși care desfășoară operațiuni cibernetice împotriva statelor membre ale UE și a unor țări terțe prin campanii de phishing susținute menite să fure date sensibile aferente unor funcții critice ale statului, inclusiv în domeniul apărării și al relațiilor externe.

De asemenea, UE i-a vizat pe Oleksandr **Sklianko** și Mykola **Chernykh** din cadrul **grupului de hackeri Armageddon**, un grup sprijinit de Serviciul Federal de Securitate (FSB) al Federației Ruse, care a desfășurat diverse atacuri cibernetice cu un impact semnificativ asupra guvernelor statelor membre ale UE și Ucrainei, inclusiv prin utilizarea e-mailurilor de phishing și a campaniilor de malware.

În plus, Mikhail **Tsarev** și Maksim **Galochkin**, actori-cheie în răspândirea programelor de malware „Conti” și „Trickbot” și implicați în grupul „Wizard Spider”, sunt, de asemenea, sancționați. Trickbot este un program răuvoitor de spionaj, creat și dezvoltat de grupul ostil „Wizard Spider”, care a desfășurat campanii de tip ransomware în diverse sectoare, inclusiv servicii esențiale, cum ar fi sănătatea și serviciile bancare, și, prin urmare, este responsabil de daune economice semnificative în Uniunea Europeană.

Regimul orizontal de sancțiuni cibernetice al UE se aplică în prezent unui număr de **14 persoane** și **patru entități** și include **înghețarea activelor** și **interdicția de călătorie**. În plus, persoanelor și entităților din UE li se **interzice să pună fonduri la dispoziția** celor incluși pe listă.

Prin aceste noi includeri pe listă, UE și statele sale membre își reafirmă voința de a intensifica eforturile pentru a oferi un răspuns mai puternic și mai susținut la activitățile cibernetice răuvoitoare persistente care vizează UE, statele sale membre și partenerii săi. Acest lucru este în concordanță cu eforturile comune depuse alături de partenerii noștri internaționali, cum ar fi Regatul Unit și SUA, vizând perturbarea criminalității cibernetice și furnizarea unui răspuns la aceasta. UE își menține angajamentul față de un spațiu cibernetic mondial, deschis și sigur și reiterează necesitatea consolidării cooperării internaționale pentru promovarea ordinii bazate pe norme în acest domeniu.

*Actele juridice relevante au fost publicate în Jurnalul Oficial al Uniunii Europene.*

**Context**

În iunie 2017, UE a instituit un cadru privind un răspuns diplomatic comun al UE la activitățile cibernetice răuvoitoare („setul de instrumente pentru diplomația cibernetică”). Cadrul permite UE și statelor sale membre să utilizeze toate măsurile PESC, inclusiv măsurile restrictive, după caz, pentru a împiedica, a descuraja și a înfrâna activitățile cibernetice răuvoitoare care vizează integritatea și securitatea UE și a statelor sale membre, precum și pentru a furniza un răspuns la aceste activități.

Cadrul UE pentru măsuri restrictive împotriva atacurilor cibernetice care reprezintă o amenințare la adresa UE și a statelor sale membre a fost stabilit în mai 2019.

La 21 mai 2024, Consiliul a aprobat concluzii privind viitorul securității cibernetice, cu scopul de a oferi orientări și de a stabili principiile pentru construirea unei Uniuni Europene mai sigure din punct de vedere cibernetic și mai reziliente.

Uniunea Europeană și statele sale membre, împreună cu partenerii săi internaționali, au condamnat cu fermitate activitatea cibernetică răuvoitoare desfășurată de Federația Rusă. O astfel de condamnare a fost exprimată și în 2020 cu privire la atacul împotriva Ucrainei, care a vizat rețeaua prin satelit KA-SAT, deținută de Viasat. Rusia a continuat să urmeze un model de comportament iresponsabil în spațiul cibernetic, care a făcut, de asemenea, parte integrantă din invadarea ilegală și nejustificată a Ucrainei.

UE va continua să își consolideze cooperarea, în special cu Ucraina, pentru a promova securitatea și stabilitatea internațională în spațiul cibernetic, pentru a spori reziliența globală și pentru a sensibiliza publicul cu privire la amenințările cibernetice și la activitățile cibernetice răuvoitoare.

* [Decizia (PESC) 2024/1779 a Consiliului din 24 iunie 2024 de modificare a Deciziei (PESC) 2019/797 privind măsuri restrictive împotriva atacurilor cibernetice care reprezintă o amenințare la adresa Uniunii sau a statelor sale membre (incluzând o listă a persoanelor sancționate)](https://eur-lex.europa.eu/legal-content/RO/TXT/PDF/?uri=OJ:L_202401779)
* [Securitatea cibernetică: Consiliul aprobă concluzii pentru o Uniune mai sigură din punct de vedere cibernetic și mai rezilientă (comunicat de presă, 21 mai 2024)](https://www.consilium.europa.eu/ro/press/press-releases/2024/05/21/cybersecurity-council-approves-conclusions-for-a-more-cyber-secure-and-resilient-union)
* [Securitatea cibernetică: în ce fel combate UE amenințările cibernetice (informații generale)](https://www.consilium.europa.eu/ro/policies/cybersecurity/)
* [Decizia (PESC) 2019/797 a Consiliului din 17 mai 2019 privind măsuri restrictive împotriva atacurilor cibernetice care reprezintă o amenințare la adresa Uniunii sau a statelor sale membre (text consolidat din 23 noiembrie 2023)](https://eur-lex.europa.eu/legal-content/RO/TXT/?uri=CELEX%3A02019D0797-20231129&qid=1718380133636)

\*

Cea de a 79-a Adunare Generală a ONU: Consiliul aprobă concluzii cu privire la prioritățile UE

Consiliul a aprobat astăzi concluzii care stabilesc prioritățile pe care UE le va avea în vedere în cadrul celei de a 79-a sesiuni viitoare a Adunării Generale a Organizației Națiunilor Unite (septembrie 2024-septembrie 2025).

Concluziile reînnoiesc hotărârea UE de a promova **soluții multilaterale bazate pe Carta ONU**, sprijină eforturile secretarului general al ONU pentru **„pace în toate dimensiunile sale”** și solicită o cooperare internațională în acest scop.

În contextul gravității triplei crize planetare a schimbărilor climatice, a pierderii biodiversității și a poluării, care reprezintă o amenințare globală și existențială și agravează preocupările existente în materie de securitate, UE se angajează să colaboreze cu partenerii pentru a accelera o tranziție verde justă și incluzivă la nivel mondial. De asemenea, UE este hotărâtă să accelereze eforturile de realizare a Agendei 2030 și a obiectivelor de dezvoltare durabilă și așteaptă cu interes Summitul viitorului, pe care îl consideră drept o etapă esențială pentru sistemul multilateral.

UE va continua să depună eforturi pentru consolidarea respectării, a apărării și a asigurării exercitării tuturor drepturilor omului și să solicite tuturor statelor să colaboreze pe deplin cu sistemul ONU pentru drepturile omului.

Acțiunea UE în cadrul ONU în anul următor va fi ghidată de următoarele priorități generale:

I. **Reînnoirea angajamentului față de fundamentele unei ordini internaționale bazate pe norme**

II. **Sprijinirea păcii și securității internaționale**

III. **Promovarea dezvoltării durabile și a finanțării pentru dezvoltare**

IV. **Înfruntarea triplei crize planetare**

V. **Promovarea încrederii printr-un sistem multilateral mai eficace**

În plus, UE va pleda pentru participarea semnificativă a unei societăți civile independente, bazate pe drepturi și diverse la procesele multilaterale, inclusiv, dar fără a se limita la acestea, forurile din domeniul drepturilor omului, medierea păcii și procesul decizional.

* [Concluziile Consiliului privind prioritățile UE în cadrul Organizației Națiunilor Unite cu ocazia celei de a 79-a sesiuni a Adunării Generale a Organizației Națiunilor Unite, septembrie 2024-septembrie 2025](https://data.consilium.europa.eu/doc/document/ST-11422-2024-INIT/ro/pdf)
* [Prioritățile UE în cadrul celei de a 78-a Adunări Generale a ONU: Consiliul aprobă concluzii (comunicat de presă, 20 iulie 2023)](https://www.consilium.europa.eu/ro/press/press-releases/2023/07/20/eu-priorities-at-the-78th-un-general-assembly-council-approves-conclusions)
* [UE la Adunarea Generală a ONU (informații generale)](https://www.consilium.europa.eu/ro/policies/unga/)

\*

Consiliul dă undă verde acordurilor privind mecanismul financiar al SEE și cel norvegian pentru perioada 2021-2028

Consiliul a adoptat o decizie privind semnarea și aplicarea provizorie a acordurilor privind mecanismul financiar al Spațiului Economic European și mecanismul financiar norvegian pentru perioada 2021-2028.

Decizia se referă, de asemenea, la semnarea și aplicarea provizorie a două protocoale bilaterale privind comerțul cu pește cu Islanda și Norvegia, care au fost negociate în paralel.

În plus, Consiliul și-a dat acordul de principiu și a decis să solicite aprobarea Parlamentului European pentru încheierea acestor două acorduri și a două protocoale.

**Mecanismul financiar al SEE și cel norvegian pentru perioada 2021-2028**

Mecanismul financiar al SEE și cel norvegian pentru perioada 2021-2028 au stabilit contribuția statelor SEE-AELS – Islanda, Liechtenstein și Norvegia – la reducerea disparităților economice și sociale din Spațiul Economic European.

Cele două mecanisme financiare vor oferi împreună o contribuție financiară de 3,268 miliarde EUR pentru coeziunea economică și socială în Spațiul Economic European în perioada mai 2021-aprilie 2028.

Această sumă constă în alocări specifice fiecărei țări pentru Bulgaria, Croația, Cipru, Republica Cehă, Estonia, Grecia, Ungaria, Letonia, Lituania, Malta, Polonia, Portugalia, România, Slovacia și Slovenia, pe baza cheii de repartizare pentru Fondul de coeziune.

Finanțarea va fi pusă la dispoziție pentru promovarea a trei priorități tematice generale:

* Tranziția verde europeană
* Democrația, statul de drept și drepturile omului
* Incluziunea socială și reziliența

**Protocoale bilaterale privind comerțul cu pește cu Islanda și Norvegia**

Cele două „protocoale adiționale” la acordurile bilaterale ale UE cu Norvegia și Islanda, care au fost negociate în paralel, prevăd liberalizarea accesului pe piața UE pentru anumiți pești și produse pescărești originare din aceste țări în perioada mai 2021-aprilie 2028, pe baza protocoalelor pentru perioada 2014-2021.

De asemenea, Norvegia va reînnoi dispozițiile privind tranzitul peștelui pentru navele UE care debarcă capturi în Norvegia.

**Etapele următoare**

Comisia și statele SEE-AELS urmează să semneze acordurile și protocoalele respective.

În urma notificărilor relevante, acordurile și protocoalele se vor aplica cu titlu provizoriu până la finalizarea procedurilor de ratificare sau încheiere și intrare în vigoare a acestora.

Consiliul va adopta o decizie privind încheierea acestora după obținerea aprobării Parlamentului European.

**Context**

Acordul privind SEE, care a intrat în vigoare în 1994, permite Islandei, Liechtensteinului și Norvegiei să participe pe deplin la piața unică. În contrapartidă la această participare, din 1994, aceste țări au contribuit, de asemenea, la reducerea disparităților economice și sociale din Spațiul Economic European, în temeiul articolului 115 din Acordul privind SEE.

În plus, Norvegia și-a adus contribuția printr-un mecanism financiar norvegian distinct.

În urma expirării mecanismelor financiare pentru perioada 2014-2021, la 20 mai 2021, Consiliul a autorizat Comisia să deschidă negocieri cu Islanda, Liechtenstein și Norvegia privind viitoarele contribuții financiare ale acestora la îmbunătățirea coeziunii economice și sociale în Spațiul Economic European.

Negocierile oficiale au fost lansate în 16 iunie 2022. Au avut loc negocieri separate cu privire la protocoalele UE-Islanda și UE-Norvegia privind comerțul cu pește.

La 30 noiembrie 2023, s-a ajuns la un acord la nivel de negociatori cu privire la cele două acorduri și protocoale.

* [Decizia Consiliului privind semnarea și aplicarea provizorie a acordurilor privind mecanismul financiar al SEE și cel norvegian și a protocoalelor adiționale cu Norvegia și Islanda](https://www.consilium.europa.eu/ro/documents-publications/public-register/public-register-search/?WordsInSubject=&WordsInText=&DocumentNumber=10003%2F24+&InterinstitutionalFiles=&DocumentTypes=&DateFrom=&DateTo=&MeetingDateFrom=&MeetingDateTo=&DocumentLanguage=RO&OrderBy=DOCUMENT_DATE+DESC)
* [Proiect de decizie a Consiliului privind încheierea acordurilor privind mecanismul financiar al SEE și cel norvegian și a protocoalelor adiționale cu Norvegia și Islanda](https://data.consilium.europa.eu/doc/document/ST-10005-2024-INIT/ro/pdf)
* [Acordul privind un mecanism financiar al SEE pentru perioada 2021-2028](https://data.consilium.europa.eu/doc/document/ST-10057-2024-INIT/ro/pdf)
* [Acordul cu privire la un mecanism financiar norvegian pentru perioada 2021-2028](https://data.consilium.europa.eu/doc/document/ST-10146-2024-INIT/ro/pdf)
* [Protocol adițional la Acordul cu Norvegia](https://data.consilium.europa.eu/doc/document/ST-10149-2024-INIT/ro/pdf)
* [Protocol adițional la Acordul cu Islanda](https://data.consilium.europa.eu/doc/document/ST-10148-2024-INIT/ro/pdf)
* [Comisia și statele SEE-AELS au ajuns la un acord cu privire la mecanismul financiar al SEE pentru perioada 2021-2028 (comunicat de presă al Comisiei, 1 decembrie 2023)](https://ec.europa.eu/commission/presscorner/detail/ro/ip_23_6244)

\*

Infrastructura critică: un plan de acțiune pentru protejarea cetățenilor UE și a pieței interne

Deoarece perturbările infrastructurii critice pot avea repercusiuni în multe state membre ale UE, Consiliul a adoptat astăzi Recomandarea referitoare la un Plan de acțiune privind un răspuns coordonat la nivelul UE la perturbări ale infrastructurii critice cu relevanță transfrontalieră semnificativă.

Cetățenii și întreprinderile se bazează pe funcționarea conductelor, a centralelor electrice și a nodurilor de transport. Atunci când aceste infrastructuri și alte infrastructuri critice sunt în pericol, UE are nevoie de orientări cu privire la modalități de a răspunde rapid și cu eficacitate.

**Annelies Verlinden, ministra belgiană a afacerilor interne**

Recomandarea stabilește un **Plan al UE de acțiune pentru infrastructura critică**. Obiectivul planului de acțiune este de a promova conștientizarea comună a situației în ceea ce privește originea și consecințele unui incident, de a îmbunătăți coordonarea comunicării publice și de a consolida un răspuns eficace.

Planul de acțiune recomandă o serie de acțiuni, precum schimbul de informații, coordonarea cu alte mecanisme de criză și de urgență ale UE, schimburi de opinii cu privire la abordările în materie de comunicare publică, pregătirea de rapoarte privind incidentele și acordarea de sprijin tehnic de către alte state membre sau de către instituții relevante ale UE statelor membre afectate.

Mai precis, atunci când statele membre afectate de un incident cu relevanță transfrontalieră semnificativă și cu impact asupra infrastructurii critice activează acest plan de acțiune, li se recomandă să transmită președinției prin rotație a Consiliului și Comisiei Europene informații relevante cu privire la incidentul respectiv.

Conform recomandării, un incident cu relevanță transfrontalieră semnificativă și cu impact asupra infrastructurii critice are loc atunci când un incident care implică o infrastructură critică:

* perturbă în mod semnificativ furnizarea de servicii esențiale, astfel cum o constată șase sau mai multe state membre afectate
* are un efect perturbator semnificativ asupra furnizării de servicii esențiale de către o entitate critică de importanță europeană deosebită
* perturbă în mod semnificativ furnizarea de servicii esențiale către sau în două ori mai multe state membre și necesită, de comun acord cu țările afectate, un răspuns la nivelul UE

**Etapele următoare**

Recomandarea încurajează toți actorii relevanți să pună în practică și să testeze, la nivel național, regional și la nivelul UE, funcționarea Planului UE de acțiune pentru infrastructura critică.  
  
Comisia va organiza exercițiul la nivelul UE în termen de cel mult 18 luni de la adoptarea recomandării.

**Context**

Începând de la 18 octombrie 2024, Directiva privind reziliența entităților critice se va aplica în întreaga UE. Aceasta vizează să reducă vulnerabilitățile și să consolideze reziliența entităților critice. Entitățile critice sunt entități furnizoare de servicii esențiale în sectoare precum transporturile, energia și sănătatea, care sunt indispensabile pentru menținerea funcțiilor societale vitale, a activităților economice vitale, a sănătății și siguranței publice sau a mediului.

Directiva va obliga statele membre să pună în aplicare o strategie națională pentru a spori reziliența entităților critice, să efectueze evaluări ale riscurilor și să identifice entitățile critice care furnizează servicii esențiale. Entitățile critice vor trebui să identifice riscurile relevante care ar putea perturba în mod semnificativ furnizarea de servicii esențiale, să ia măsurile adecvate pentru a asigura reziliența lor și să notifice orice incidente perturbatoare autorităților competente.

În urma atacului asupra conductelor Nord Stream și în completarea Directivei privind reziliența entităților critice, Consiliul a adoptat, în decembrie 2022, o recomandare referitoare la o abordare coordonată la nivelul Uniunii în vederea consolidării rezilienței infrastructurii critice, prin care a invitat Comisia Europeană să prezinte un proiect de plan de acțiune privind un răspuns coordonat la nivelul UE la perturbări ale infrastructurii critice cu relevanță transfrontalieră semnificativă.

Comisia Europeană a prezentat, în contextul respectiv, propunerea de recomandare pe care Consiliul a adoptat-o astăzi.

* [Cum răspunde UE la crize și își consolidează reziliența (informații generale)](https://www.consilium.europa.eu/ro/policies/eu-crisis-response-resilience/)
* [Recomandarea referitoare la un Plan de acțiune privind un răspuns coordonat la nivelul UE la perturbări ale infrastructurii critice](https://www.consilium.europa.eu/media/2xfm2tj3/st10653en24.pdf)

\*

Refugiații ucraineni: Consiliul prelungește protecția temporară până în martie 2026

Consiliul a adoptat o decizie de prelungire a protecției temporare până la 4 martie 2026 pentru peste 4 milioane de ucraineni care au fugit din calea războiului de agresiune al Rusiei.

<p>Nicole de Moor, secretară de stat belgiană pentru azil și migrație </p>


*Zi de zi, Rusia terorizează poporul ucrainean prin bombardamentele sale de război. Nu sunt circumstanțe care oferă siguranță. Cei care au fugit din calea agresiunii Rusiei se pot baza în continuare pe solidaritatea noastră. -* ***Nicole de Moor, secretară de stat belgiană pentru azil și migrație***

Mecanismul de protecție temporară a fost declanșat la 4 martie 2022 – la doar câteva zile după ce forțele armate ruse au lansat o invazie la scară largă a Ucrainei – și urmează să se desfășoare până la 4 martie 2025.

Decizia de prelungire care a fost adoptată astăzi nu modifică decizia din martie 2022 în ceea ce privește categoriile de persoane cărora li se aplică protecția temporară.

**Ce este protecția temporară?**

Protecția temporară asigură protecție imediată și colectivă unui grup mare de persoane strămutate care sosesc în UE și care nu sunt în măsură să se întoarcă în țara lor de origine.

Sistemul reduce presiunea asupra sistemelor naționale de azil, deoarece cererile nu trebuie să fie examinate individual. Persoanele care beneficiază de protecție temporară se bucură de aceleași drepturi în întreaga UE. Printre aceste drepturi se numără:

* dreptul de ședere
* accesul la piața forței de muncă și la locuințe
* asistența medicală
* asistența socială
* accesul la educație pentru copii

Legislația UE privind protecția temporară stabilește standarde minime de protecție. Nivelul efectiv al asistenței poate varia de la un stat membru la altul.

**Etapele următoare**

În conformitate cu procedurile lor naționale, este posibil să fie nevoie ca statele membre să adopte acte suplimentare de punere în aplicare pentru a formaliza prelungirea.

**Context**

Protecția temporară este un mecanism de urgență al UE care este activat în circumstanțe excepționale ce implică un aflux masiv de refugiați. Directiva UE privind protecția temporară a fost adoptată în 2001, în perioada care a urmat strămutărilor la scară largă din cauza conflictului armat din Balcanii de Vest, în special din Bosnia și Herțegovina și Kosovo. Aceasta a fost declanșată pentru prima dată ca răspuns la invadarea Ucrainei de către Rusia.

* [Fluxul de refugiați din Ucraina (informații generale)](https://www.consilium.europa.eu/ro/policies/eu-response-ukraine-invasion/refugee-inflow-from-ukraine/)
* [Solidaritatea UE cu Ucraina (informații generale)](https://www.consilium.europa.eu/ro/policies/eu-response-ukraine-invasion/eu-solidarity-ukraine/)

\*

UE deschide negocieri de aderare cu Republica Moldova

UE a organizat prima Conferință interguvernamentală la nivel ministerial pentru deschiderea negocierilor de aderare cu Republica Moldova. Acest eveniment este urmarea unei decizii a Consiliului European din 14-15 decembrie 2023 de a deschide negocieri de aderare cu Republica Moldova și a aprobării de către Consiliu, la 21 iunie, a cadrului de negociere pentru negocierile cu Republica Moldova, în concordanță cu metodologia de extindere revizuită.

Delegația UE a fost condusă de Hadja Lahbib, ministra belgiană a afacerilor externe și europene, însoțită de comisarul pentru vecinătate și extindere, Olivér Várhelyi. Delegația Republicii Moldova a fost condusă de prim-ministrul Dorin Recean.

*Felicitări Republicii Moldova pentru că a parcurs o etapă fundamentală pe calea aderării sale la UE. Deschiderea negocierilor de aderare la doar doi ani de la acordarea statutului de țară candidată este o dovadă a faptului că Republica Moldova este hotărâtă să îndeplinească agenda de reforme a UE. În timp ce deschidem acest nou capitol în relațiile noastre, este important ca eforturile depuse în vederea reformelor să fie continuate cu diligență. Viitorul Republicii Moldova și al cetățenilor ei este în Uniunea Europeană. -* ***Hadja Lahbib, ministra belgiană a afacerilor externe și europene***

UE și-a reiterat condamnarea fermă a războiului de agresiune al Rusiei împotriva Ucrainei și și-a afirmat disponibilitatea de a continua să ofere tot sprijinul relevant Republicii Moldova și poporului său în abordarea provocărilor legate de război și să consolideze reziliența, securitatea și stabilitatea țării în fața acțiunilor hibride ale Rusiei.

UE a subliniat că Republica Moldova este deja un partener apropiat al său. Acordul de asociere al Republicii Moldova cu UE, care include și ampla zonă de liber schimb aprofundată și cuprinzătoare, a intrat în vigoare în 2016 și este aplicat cu titlu provizoriu din 2014. Acesta stă la baza unei cooperări extinse între UE și Republica Moldova într-o gamă largă de domenii. La 21 mai 2024, Republica Moldova a semnat un parteneriat pentru securitate și apărare cu UE, primul de acest tip încheiat vreodată cu o țară parteneră.

UE a invitat acum Comisia să continue să evalueze stadiul de pregătire al Republicii Moldova în vederea deschiderii negocierilor în domenii specifice și să identifice chestiunile susceptibile a apărea în cadrul negocierilor, începând cu grupul tematic al elementelor fundamentale care, în conformitate cu cadrul de negociere, va fi deschis mai întâi.

În calitate de viitor stat membru, se așteaptă din partea Republicii Moldova să adere în continuare la valorile menționate la articolul 2 din Tratatul privind Uniunea Europeană, și anume respectarea demnității umane, a libertății, a democrației, a egalității și a statului de drept, precum și respectarea drepturilor omului, inclusiv a drepturilor persoanelor care aparțin minorităților.

* [Poziția generală a UE pentru reuniune, inclusiv cadrul de negociere](https://www.consilium.europa.eu/media/45ilqaal/ad00011en24.pdf)
* [Politica de extindere a UE: Republica Moldova (informații generale)](https://www.consilium.europa.eu/ro/policies/enlargement/moldova/)
* [Politica de extindere a UE (informații generale)](https://www.consilium.europa.eu/ro/policies/enlargement/)

\*

Bunăstarea pisicilor și a câinilor: Consiliul pregătește terenul pentru prima lege de acest tip adoptată vreodată la nivelul UE

Astăzi, ambasadorii la UE ai statelor membre (Coreper) au convenit asupra mandatului de negociere al Consiliului cu privire la o propunere de îmbunătățire a bunăstării pisicilor și a câinilor prin stabilirea, pentru prima dată, a unor norme minime la nivelul UE.

U*E demonstrează astăzi că bunăstarea animalelor poate, la rândul ei, să se regăsească în centrul procesului de elaborare a politicilor. Foarte mulți europeni iubesc animalele, iar prezentul mandat de negociere arată în mod clar acest lucru. Se pune acum o bază solidă pentru a elabora, în anii care urmează, o politică mai amplă la nivel european privind animalele. -* ***Ben Weyts, ministru-vicepreședinte al Flandrei și ministrul educației, sportului, bunăstării animalelor și periferiei flamande***

**Principalele elemente ale propunerii Comisiei**

Propunerea urmărește, concomitent, să îmbunătățească bunăstarea pisicilor și a câinilor care sunt deținuți de **crescători, de unități de vânzare și de adăposturi pentru animale**, să amelioreze protecția consumatorilor, să asigure o concurență loială și să combată comerțul ilegal.

Propunerea **nu îi afectează pe proprietarii individuali de animale de companie**. Cu toate acestea, oricine dorește să introducă o pisică sau un câine pe piața UE va trebui să se asigure că animalul are un microcip, în scopul asigurării trasabilității.

Cerințele prevăzute în propunere se doresc un set de **standarde minime**, menite să ducă la armonizarea pieței UE. Dacă doresc, statelor membre li se permite să mențină sau să introducă norme mai stricte.

**Principii de asigurare a bunăstării**

Poziția de negociere a Consiliului menține principalele **principii de asigurare a bunăstării** propuse de Comisie:

* **reproducția este reglementată**, fiind introduse limite privind frecvența gestațiilor și vârsta minimă și maximă a femelelor utilizate pentru reproducție
* anumite practici de ameliorare sunt **interzise**, cum ar fi **consangvinizarea** (împerecherile între animale cu legături de rudenie de gradul întâi și de gradul al doilea); poziția Consiliului clarifică faptul că consangvinizarea animalelor poate fi totuși utilizată pentru a conserva rasele locale cu un fond genetic redus
* **mutilările dureroase**, cum ar fi cuparea urechilor, codotomia sau îndepărtarea ghearelor, sunt **interzise**, cu excepția cazului în care acestea sunt efectuate ca urmare a unei indicații medicale
* trebuie să se asigure suficientă **apă** curată și proaspătă, **hrană** suficientă și **condiții adecvate de adăpostire**
* câinii trebuie să aibă **acces zilnic la o zonă în aer liber** sau trebuie să fie plimbați zilnic; Consiliul clarifică faptul că acest lucru se aplică câinilor cu vârsta mai mare de 12 săptămâni.

**Cerințe pentru operatori și unități**

Consiliul a menținut totodată dispozițiile privind **obligațiile operatorilor și ale unităților**:

* toate pisicile și toți câinii trebuie să aibă **microcip** și să fie înregistrați într-o bază de date națională înainte de a fi vânduți sau donați; toate bazele de date vor fi interoperabile cu bazele de date din alte țări ale UE și vor fi accesibile online
* persoanele care îngrijesc pisici sau câini trebuie să înțeleagă în mod adecvat comportamentul și nevoile lor
* unitățile trebuie să asigure **vizite din partea medicilor veterinari**; Consiliul clarifică condițiile în care trebuie să se desfășoare vizitele consultative vizând bunăstarea animalelor
* atunci când vinde sau donează pisici sau câini, persoana responsabilă de aceste animale trebuie să sensibilizeze publicul cu privire la **responsabilitățile aferente dreptului de proprietate asupra animalelor**

**Principalele modificări introduse de Consiliu**

Mandatul de negociere al Consiliului aduce o serie de îmbunătățiri propunerii, pentru a spori bunăstarea pisicilor și a câinilor:

* clarifică faptul că operatorii **nu au dreptul să abandoneze** pisicile sau câinii
* interzice creșterea **raselor hibride** (rezultatul încrucișării cu o specie sălbatică)
* femelele de pisică și de câine care au suferit deja două operații cezariene nu mai pot fi utilizate pentru reproducție, pentru a le proteja sănătatea și bunăstarea
* pisicile și câinii cu caracteristici extreme ar trebui **excluși de la reproducție**, pentru a preveni transmiterea acestor caracteristici generațiilor viitoare, în cazul în care există un risc ridicat de efecte negative asupra bunăstării lor sau asupra bunăstării descendenților lor
* pisicile și câinii cu o **conformație extremă** sau care au suferit mutilări vor fi excluși de la participarea la competiții, spectacole sau expoziții

**Domeniul de aplicare al propunerii de regulament**

Întrucât unele organizații, de exemplu ONG-urile, fac apel la centre de plasament pentru a găzdui pisicile și câinii abandonați, fără stăpân sau nedoriți, Consiliul a decis să includă **centrele de plasament** în domeniul de aplicare al regulamentului.

**Autorizarea unităților de reproducție -** Propunerea inițială a Comisiei impunea unităților de reproducție care dețin până la trei femele de pisică sau de câine și care produc în total, pe an, două serii de pui sau mai puțin să fie **autorizate**, în urma unei **inspecții la fața locului** efectuate de autoritățile competente. Întrucât există un deficit de medici veterinari oficiali în statele membre și pentru a reduce sarcina administrativă, Consiliul a limitat această cerință la unitățile care produc mai mult de cinci serii de pui pe an sau care dețin mai mult de cinci femele de pisică sau de câine. În plus, mandatul Consiliului oferă statelor membre posibilitatea de a permite unităților să obțină autorizarea prin comunicare la distanță.

**Importuri din afara UE**

În conformitate cu propunerea Comisiei, importurile vor face obiectul unor **standarde identice sau echivalente**. Acest lucru va îmbunătăți protecția consumatorilor și va asigura trasabilitatea pisicilor și a câinilor.

Mandatul Consiliului face distincție între importul de pisici și câini pentru **introducerea pe piața UE** și cel pentru **circulația necomercială**, cu scopul de a preveni frauda și de a îmbunătăți trasabilitatea câinilor și a pisicilor. În primul caz, animalul va trebui să fie înregistrat într-o **bază de date a UE** în cinci zile lucrătoare de la intrarea în UE. Propunerea inițială prevedea înregistrarea în termen de 48 de ore de la sosirea la destinație.

Pentru al doilea caz, Consiliul propune crearea unei **baze de date pentru persoanele care călătoresc cu animale de companie**. Acest lucru va permite statelor membre să aibă o imagine de ansamblu asupra **importurilor pentru circulația necomercială** în UE și, prin urmare, să poată detecta deplasările suspecte.

**Protecția datelor -** De asemenea, Consiliul a introdus dispoziții legate de **protecția datelor**, pentru a asigura protecția datelor cu caracter personal conținute, de exemplu, în bazele de date pentru câini și pisici sau în informațiile transmise de unități.

**Etapele următoare -** Textul convenit astăzi de ambasadorii la UE ai statelor membre formalizează poziția de negociere a Consiliului. Negocierile dintre președinția Consiliului și Parlamentul European vor începe după ce parlamentul va fi convenit asupra poziției sale. Rezultatul negocierilor va determina forma finală a actului legislativ.

**Context -** Cetățenii UE dețin peste 72 de milioane de câini și peste 83 de milioane de pisici. Valoarea estimată a vânzărilor de pisici și de câini este de 1,3 miliarde EUR pe an. Dintre europeni, 74 % consideră că bunăstarea animalelor de companie din țara lor ar trebui să fie mai bine protejată.

Legislația actuală a UE se aplică numai pisicilor și câinilor folosiți în cercetările științifice sau transportați în scopuri comerciale ori pentru a preveni răspândirea turbării și a altor boli contagioase. Normele naționale ale statelor membre variază foarte mult. Propunerea urmărește să asigure **norme minime armonizate** în întreaga UE și să creeze condiții de concurență echitabile pentru toți operatorii.

În plus, propunerea se dorește un răspuns la **un apel ferm din partea cetățenilor UE de a îmbunătăți bunăstarea animalelor lor de companie**, poziție care a reieșit din sondajul Eurobarometru special publicat în octombrie 2023 și axat pe atitudinea europenilor față de bunăstarea animalelor.

* [Propunerea Comisiei privind bunăstarea câinilor și a pisicilor](https://eur-lex.europa.eu/legal-content/RO/TXT/?uri=COM:2023:769:FIN)
* [Bunăstarea câinilor și pisicilor (Comisia Europeană)](https://food.ec.europa.eu/animals/animal-welfare/animal-welfare-practice/welfare-dogs-and-cats_en)
* [Sondaj Eurobarometru privind bunăstarea animalelor (Comisia Europeană)](https://europa.eu/eurobarometer/surveys/detail/2996)

Sursa: 1. <https://romania.representation.ec.europa.eu/index_ro>

2. <https://www.consilium.europa.eu/>

3. <https://www.europarl.europa.eu/>

Acest Buletin Informativ vă aparține şi ne dorim să cuprindă exact informațiile care prezintă interes pentru dumneavoastră.

Sugestiile referitoare la genul de informație pe care doriți să o regăsiți în cuprinsul Buletinului informativ pot fi transmise pe adresa de poștă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 - 211 850/211 851**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |